Pikavippiyrityksillä verinen taisto markkinoista\nTiistai 24.7.2007 klo 10.59\nVain neljännes yrityksistä täyttää Suomen Pienlainayhdistyksen kriteerit.\nTekstiviestilainojen määrä kasvaa, mutta itse ala on ajautunut rajuun markkinaosuustaisteluun. Aamulehden mukaan ensimmäiset yritykset ilmestyivät Suomeen kaksi vuotta sitten. Nyt firmoja on jo 56 kappaletta.\nSuurimmat pikalainayritykset perustivat viime talvena Suomen Pikalainayhdistyksen, jotta yritysten maine kohenisi ja viranomaisyhteistyö helpottuisi.\nYhdistys laati eettiset säännöt, joihin jäsenyritysten on sitouduttava.\n- Alan villeyttä kuvaa se, että 56 yrityksestä yhdistyksen jäseniksi voisimme kelpuuttaa vain 10-15. Muista siihen ei valitettavasti ole. Isoimmat huolehtivat viranomaisasioistaan ja kuluttajansuojasta, yhdistyksen puheenjohtajana toimiva Jorma Jokela toteaa Aamulehdessä.\nEettisissä säännöissä muun muassa sanotaan, että pienlainan antajan on tarkastettava, että lainan hakija on täysi-ikäinen ja luottokelpoinen, eikä lainaa pitäisi myöntää keskiyön ja aamukuuden välillä.\nUusia tulokkaita koko ajan\nPikavippiyrityksiä syntyy ja kuolee jatkuvasti.\n- Osa lopettaa toisesta päästä ja onnenonkijoita tulee lisää. Tänä vuonna jo toistakymmentä pikalainayritystä on lopettanut, kun ne huomasivat, ettei tämä olekaan niin helppoa, Ferratum Finland Oy:n toimitusjohtaja ja omistaja Jorma Jokela kertoo.\nViimeisin havainto uusimmasta tulokkaasta on yritys, jolla on vain postilokero-osoite, ei puhelinnumeroa, ei nettiosoitetta, eikä edes liikeyhteisö-tunnusta.\nPikavippimarkkinoilla liikkuu lainattavaa rahaa noin 70-80 miljoonaa euroa, joka on vain tuhannesosan koko suomalaisten lainojen kokonaismäärästä. Noin 100 000 suomalaista ottaa säännöllisesti pikalainaa kännykällä tililleen.\nPikaluotoksi luetaan alle kolmen kuukauden, yleensä tekstiviestillä haettu 100-300 euron suuruinen laina. Useat poliitikot ovat vaatineet viimeisen vuoden aikana alalle nykyistä tiukempaa säännöstöä ja korkokattoa.\nPikavippiyritysten korot ovat päätähuimaavia, 200 prosentista jopa yli 1 000 prosenttia vuodessa.


: Virkattu kori\nTämäkin virkkaus projekti on venynyt kaapeissa kuukausi tolkulla, parempi myöhään kuin ei milloinkaan. Virkkasin siis olohuoneen väreihen paremmin sopivan vaippakorin. Kori on virkattu kaksinkertaisella langalla, mustasta ja valkoisesta kuteesta koukulla num 8. Käänsin reunan ulkopuelelle, kun laiskuus iski ja en jaksanut virkata kahvoja :).\nNyt sitten hakemaan piirakkaa pakkasesta sulamaan ja odottamaan vieraita kylään. :)\nLähettänyt Heidi Talomme Maalla klo 11:54\nKaisa keskiviikkona, syyskuuta 11, 2013\nNuo korit kyllä tomii aina! Ihanan olet virkannut!


Keskustelualue: Chapter 2\nAihe: Chapter2 kesätapahtuma 2021 / Ideakilpailu\nRe: Chapter2 kesätapahtuma 2021 / Ideakilpailu\nPaitatuotosta osa lahjoitettiin hyväntekeväisyyteen.\n1000 euroa annettiin Varsinais-Suomen mielenterveysomaiset Finaali ry:lle.\nLahjoituksella tuetaan tukihenkilötoimintaa.\nLahjoitus suoritettiin 2.2.2021\nAjelukohteista on tullut pari oikeinkin hyvää ehdotusta, kiitos niistä! Kesäbileiden paikasta ei ole tullut ehdotuksia, mutta yksi ehdotus paitarahojen ohjaamisesta hyväntekeväisyyteen on tullut. Vaihtoehto on tällä hetkellä ainoana ehdotuksena menossa toteutukseen mikäli muita ehdotuksia ei tule. E...\nHitokseen hyvät kinkerit oli!\nIhan mahtava ilotulitus myöskin.\nSappee oli yhtä hyvä kuin 2015 päättäreissä. Kiitos tästä!\nChapter2 kesätapahtuma 2021 / Ideakilpailu\nTerve vaan Chapter 2 väki! Koronavuosi vei meiltä monta suunniteltua tapahtumaa. Osa yhteisajelukohteista on käytettävissä ensi kesänäkin, mutta kyllä me tarvitaan jotain muutakin. Bileet! Nyt just sinulla on mahdollisuus vaikuttaa! Tarvitsemme mukavan päiväajelukohteen jossa voisi nauttia pullat ja...\nAihe: Chapter 2 T-paita\nRe: Chapter 2 T-paita\nPaitoja on myyty enemmän kuin osattiin odottaa.\nKäytämme kertyneet varat Chapterin kesäjuhliin.\nAsiasta on oma keskustelun aloitus --> kurkkaathan sen myös!\nAihe: 11. Possupokeriristeily PERUTTU\nRe: 11. Possupokeriristeily\nKoronavirustilanne on maaliskuusta 2020 alkaen vaihdellut sitä miten ja missä voimme matkailla. Virustilanteesta huolimatta on tapahtumia työn alla. Jos haluamme saada esim. alueelliset ajokauden avajaiset, on niitä valmisteltava kuukausia ennen itse H-hetkeä. Tästä syystä myös Possupokeriristeilyn ...\nChapter 2 T-paita\nChapter 2 paita.jpg Nyt olis saatavilla Chapter2:n oma t-paita. Rajoitettu erä ja halvalla! Paidan hinta 22 € sisältäen postituksen. Paita on laadukas Fruit of the Loomin paita. Värivaihtoehdot musta ja naisille musta ja pinkki. IMG-20200908-WA0005.jpg Tilaukset 30.9. mennessä! Tilaukset sähköposti...\n11. Possupokeriristeily PERUTTU\nPOSSUPOKERIRISTEILY PERUTTU! Tämäkään vuosi ei tee poikkeusta... Possupokeriristeily tulee taas ja laittaa Itämeren menon hetkeksi heikunkeikun! TERVETULOA MUKAAN! Risteilyn idea eli mitä/häh?: Pelaamme Possupokeria joka toimii siten, että jokainen joka haluaa pelata ostaa 5€:n H-DCF:n possupinssin....\nAihe: 11. Possupokeriristeily lähestyy\n11. Possupokeriristeily lähestyy\nPOSSUPOKERIRISTEILY PERUTTU!!! Vallitsevan koronatilanteen vuoksi monelle tulisi risteilystä kahden viikon kotikaranteeni. Jätämme suosiolla risteilyt ensi vuoteen! Tämäkään vuosi ei tee poikkeusta... Possupokeriristeily tulee taas ja laittaa Itämeren menon hetkeksi heikunkeikun! TERVETULOA MUKAAN! ...\nAihe: Sunnuntaiajelu CH3 ja CH2 26.7.2020\nSunnuntaiajelu CH3 ja CH2 26.7.2020\nChapterien 2 ja 3 bikereilla on nyt mahtava tilaisuus tavata toisiaan kahvittelun merkeissä Sastamalan Garage Cafen antimista nautiskellen. Kahvittelun jälkeen on mahdollisuus lähteä porukalla vielä Karkun harrasteajoneuvokokoontumiseen. Chapter 2 väki kokoontuu Liedon aseman Seolla josta lähtö klo ...\nAihe: EVO ralli ja poronpuriaiset.\nRe: EVO ralli ja poronpuriaiset.\nJa kappas vaan, Harikka olikin jo vastannut Evorallin osalta toisessa keskustelunavauksessa.\nEvorallin olis tarkoitus olla elokuun toisena viikonloppuna.\nIhan just en paikkaa muista, mutta jossain Chapter2:n alueella se kuitenkin on tarkóitus olla.\nAihe: Juhlavuoden H-D arpoja saatavilla\nJuhlavuoden H-D arpoja saatavilla\nVielä niitä saa, eli H-DCF:n jäsenillä on mahdollisuus hommata kerhon 40-vuotisjuhlavuoden H-D arpoja. HD-arvan hinta on 10€ ja sitä myydään vain jäsenille. Arvalla voi voittaa vm 2019 XL883N Harley-Davidson Sportster Iron moottoripyörän. Väri on Black Denim. Voittaja arvotaan päättäreissä Pälkäneel...


Naistenviikot 15.-28.7. - Evelace\nNaistenviikoillamme löydät kesälahjakampanjamme lisäksi laadukasta ja muodikasta puettavaa kesämenoihisi.\nNyt tarjoilemme yöasuja, toppeja, t-paitoja kuin myös suosikkihousujamme vastustamattomin tarjoushinnoin.\nTutustu valikoimaan tarjousesitteestämme.\nNäihin tarjouksiin pääset käsiksi vain naistenviikoilla 15.-28.7.2019. Varmista siis omien kesäherkkujesi saatavuus ottamalla heti yhteyttä Evelace jälleenmyyjääsi.


Ajankohtaista | Evelian uudet ominaisuudet 11/2019 | Evelia Evelia.fi\nEveliaan on julkaistu uusi päivitys, joka toi mukanaan uusia ominaisuuksia. Uutena Eveliassa löytyy nyt kuittiskanneri, käteis- ja korttiostojen kuittien hallintaan, uusi käyttäjäryhmä sekä työaikojen seurantaan, hallintaan ja palkanmaksuun liittyviä uusia ominaisuuksia.\nEveliasta löytyy nyt uutena kuitit-osio, jossa voi hallita yrityksen käteis- ja korttiostojen kuitteja. Kuittiskannerin avulla saat noudettua käteis- ja korttiostojen kuitit helposti talteen Evelian arkistoon ja näin vältät ainaisen kuunvaihteen kuittisirkuksen.\nTyöaikojen seurantaan, hallintaan ja palkanmaksuun liittyvät uudet ominaisuudet\nAiemmin Evelian työajanseurannassa saatiin seurattua työntekijöiden tekemiä kokonaistuntimääriä, sekä kohdistettua kyseiset tunnit töille ja tätä kautta laskulle.\nNyt eveliaan on uutena ominaisuutena tullut myös palkkalajit. Yritys voi itse määritellä palkkalajit ohjelmiston asetuksista lisäämällä palkkalajin nimen, numeron sekä oletushinnan.\nEsimerkkejä palkkalajeista on esim. ylityötunnit, ateriakorvaukset, perus työtunnit. Toisin sanoen kaikki, josta yritys maksaa työntkeijöilleen palkkaa lisätään palkkalajeiksi.\nTyöjohdon näkymä tuntilappuosiossa\nTuntilappuosiossa on uusi näkymä, työnjohdolle. Tämä osio ei näy työnjohtoa alemmille käyttäjätasoille esim. asentajille. Työnjohto-osiossa voi ylemmät käyttäjätunnukset omaava henkilö tarkastella kaikkien yrityksen työntekijöiden tuntitapahtumia.\nKun työtehtävätuotteet on kytketty palkkalajeihin, voi työnjohtaja ja pääkäyttäjä hyväksyä tunnit palkanlaskentaa varten tässä osiossa. Tämän jälkeen työtunnit voidaan viedä palkanlaskentaan raportteina. Kun työnjohtaja tai pääkäyttäjä on hyväksynyt työntekijöiden tuntitapahtumat palkkatapahtumiin, ei työntekijä pysty niitä enää tämän jälkeen muuttamaan.\nKellokortin raportteihin on tullut uusia osia. Tapahtumat/raportit pystytään nyt viemään myös Excel-muotoon suoraan Eveliasta.\nEveliasta löytyy nyt uusi käyttäjäryhmä, asentaja (ei ostohintoja). Tämän käyttäjätason henkilöille ei tarvikkeita työlle lisätessä näy tuotteiden myynti- tai ostohinnat.\nPrevEdellinenEvelian uudet ominaisuudet 10/2019\nSeuraavaEvelian uudet ominaisuudet 27/11/2019Next


Sirkan kuvat Sirkkas Pictures: november 2012\nBloggaaminen on jäänyt vähemmälle, aivan kuin facebookissakin oleskeleminen. Tuntuu, että on tähdellisempääkin tekemistä. Syksyn tullen on ollut paljon huolehtimista saattaa paikat talvikuntoon. Vieläkään ei kaikki ole valmista, mutta onneksi ei pakkanenkaan hätyyttele. Kahdeksan lämpöasteen nurkilla mennään päivisin. Päivät vain lyhenevät, usein ei päivä valkene ollenkaan, jos on pilvistä ja sateista.\nLintulauta on paikoilleen asetettu ja siellä käyvät niin pikku- kuin isommatkin linnut sekä muutama orava. On hauskaa seurata oravien touhuja, ne eivät aina ole kovin ystävällisiä lajitovereilleen kun ruoasta on kysymys. Oma suu on lähinnä niilläkin.\n(kuva on otettu pyhäinpäivänä, ei ole muuta tarjolla juuri nyt)\nLisääntyvä pimeys saa aikaan jonkinlaisen tylsistymisen tunteen, tekee mieli vain käpertyä kokoon ja odotella kevään tuloa. Liekö siitäkin johtuen sain yhtäkkiä selkäni kipeäksi, oli kuin puukkoa olisi kierretty ristiselässä. Netistä selvisi, että ryggskott on kysymyksessä varmaan. Suomalaista vastinetta sain etsiä myös, se osoittautui olevan noidannuoli! Erittäin kuvaava nimi, kuin noiduttuna tuli kipu täysin tyhjästä, kuin noidan ampumana, ja katosi sitten parin päivän päästä! Täysi mysteeri koko juttu.\nHiljakseen rustailen tuota nettikauppaviritystäkin. Olisi kai sen saanut tämän bloginkin yhteyteen. Nyt tein näin.\nUpplagd av Sirkka kl. 19:41


Automaattisesti ihmismuotoa seuraava 4G valvontakamera P03 30X ZOOM 5MP 4G/WIFI :: Turvalaitekauppa.fi\nAutomaattisesti ihmismuotoa seuraava (itseohjautuva) 4G valvontakamera joka toimii 3G/4G verkoissa. Kamerassa on sisäänrakenettu reititin & SIM-kortin paikka liittymää varten joten et tarvitse hankkia erillistä reititintä internet-yhteyttä varten. Manuallisesti ohjattavissa: kallistus 90°/ kääntö 360°, tehokas Starlight-yönäkö ja tarkka 5MP kuvanlaatu, 30x optisella zoomilla. Tehokas ratkaisu piha-alueiden automaattiseen valvontaan. IP66 suojaluokituksen ja pakkaskestävyyden (-40°) ansiosta soveltuu hyvin Suomen kelioloihin. Tallenteet saat katsottua helposti suomenkielisen mobiilisovelluksen avulla, esim. suoraan muistikortilta.\n470,00 € 509,00 €\nP03 VALVONTAKAMERAN KATTOKIINNIKE\nTuotteeseen sisältyy tekninen tuki, autamme asennukseen ja käyttöön liittyvissä kysymyksissä.\nPistorasiavirtalähde 12V 3A (ulkoasennuksessa huomioitava, virtalähde tulee suojata huolellisesti sateelta / kosteudelta)


Doctor Who 1.8: Father's Day - Blogivirta.fi\nTänään on 23.09.2019 10:36 ja nimipäiviään viettävät: Mielikki ja Tekla. Käytämme EVÄSTEITÄ | MOBIILIVERSIO M.BLOGIVIRTA.FI\n» Lue blogi... Julkaistu: 03.03.2019 19:45 · Päivitetty: 04.03.2019 03:41\n"People say there was this girl, and she sat with Pete while he was dying. She held his hand." Rosen isä Pete Tyler kuoli yliajon uhrina vuonna 1987 Rosen ollessa vasta muutaman kuukauden ikäinen. 19-vuotiaalle Roselle niin isästä kuin hänen kuolemastaan on kasvuvuosien kuluessa tullut legenda – ja nyt hänellä on käytössään aikakone. Tohtori kyllä varoittaa paradoksien mahdollisuudesta, mutta Rose haluaa olla paikalla, ettei isän tarvitsisi kuolla siten kuin tämä todellisuudessa kuoli, yksin keskelle katua kaatuneena. Ja Tohtori, kaikkien omien sääntöjensä vastaisesti, sallii tämän. Nykyiselle Tohtorille tällainen ratkaisu tuntuu tietenkin sopivan häkellyttävän huonosti, mutta nyt ollaankin vielä ykköskaudella, ja Christopher Ecclestonen tulkitseman yhdeksännen Tohtorin parissa. Hänestä on yksi asia käynyt tähän kahdeksanteen jaksoon mennessä varsin selväksi: hän hakeutuu ongelmiin, jopa itsetuhoisiin, tarkoituksella. Hänen sydämensä on kyllä paikoillaan, mutta hänen omatuntonsa on rikki. Ja toisaalta hän todella välittää Rosesta. Silti, koska asiat voivat mennä pieleen, ne myös menevät, ja Rose, ehkä enempää ajattelematta, pelastaa isänsä hengen. Aika vahingoittuu, painajainen alkaa. Father's Day on yksi Doctor Who'n ykköskauden helmiä. Idea on hyvä, tunnelma on lähes koko kolmevarttisen ajan häiritsevän nyrjähtänyt, jollain tavalla unenomainen: joukko häävieraita on jäänyt vangiksi kirkkoon, mukaan lukien Tohtori, Rose, hänen (nuoret) vanhempansa, ja Rose itse vauvana. Kirkon ulkopuolella ihmisiä katoaa, maailma muuttuu pysähtyneen harmaaksi (voi tietenkin johtua myös siitä, että jakso on kuvattu syksyisessä Cardiffissa), taivaalta putoilee hirviöitä. Kirkon ulkopuolella sama auto ilmestyy yhä uudestaan tyhjästä ajaen poikki paikan, jossa Pete Tylerin oli määrä kuolla. Minähän olen emotionaalisesti reagoiva katsoja, ja muistin tämän jakson iskevän puukkoa suoraan tunteisiin. Käsikirjoittaja Paul Cornell ottaakin tästä skenaariosta irti kaiken minkä saa. Rose paitsi näkee isänsä kuoleman, myös pelastaa hänet, hän tapaa molemmat vanhempansa ja näkee totuuden näiden "ruusuisesta" avioliitosta, hän kertoo Petelle kuka on, ja toisaalta Pete joutuu kohtaamaan sen karun totuuden, että maailma voi jatkaa kulkuaan vain jos hän kuolee niin kuin määrä oli. En nyt lähde aikamatkustuksen lainalaisuuksilla spekuloimaan, koska ne säännöt eivät tässä sarjassakaan aina ihan selkeitä ole, mutta ainakin jakson sisäinen logiikka toimii. Father's Day tuo myös hyvin näkyvästi esiin sen, miksi Tohtori vastustaa niin kivenkovaan sitä tyypillistä aikamatkailuratkaisua: jo kerran kokemaansa ei ole tämän sarjan todellisuudessa syytä mennä ronkkimaan. Tämä on tietenkin myös käskirjoittajille helpotus, koska mistä ihmeestä voisi tehdä draamaa, jos mikään ei koskaan ole ainutkertaista? Father's Day nimenomaan on täynnä ainutkertaisia asioita, mutta myös ihmisiä jotka saavat, edes hetkeksi, toisen tilaisuuden. Tämä on sekä tuskallinen että katharttinen jakso, jossa näyttelijät ovat hyvän käsikirjoituksen tasalla; niin Billie Piper Rosena, kuin Shaun Dingwall tämän isänä. Dingwall on tosiaan mainio valinta rooliin. Hänestä välittyy autenttinen hyväsydäminen, mutta asioissaan epäonnistuva säätäjä. Mikä onni, että rooliin alunperin valittu Simon Pegg joutui aikataulusyistä vetäytymään. Hän oli kyllä mainio edellisen jakson Toimittajana, joten sikäli kaikki ok. Ja kuten sanottu, olen emotionaalisten kohtausten vietävissä, ja Tohtorin matkassahan niitä riittää, eikä silti montaa niin julman koskettavaa kuin tämä paradoksien, epäonnistumisten ja uhrausten keskellä toisensa kohtaavat isä ja tytär. Tai kenties minä vain projisoin.\nAvainsanat: yksin who välittää vuotias voi vastustaa vanki valittu valinta ulkopuolella uhri tässä tyypillinen tytär tunne tunnelma totuus tohtori tarvita tapa taivas säännöt sydän sisäinen pete pelastaa paul simo she sarja rose rooli ratkaisu painajainen onni ongelma näyttelijä muutama muisti minä maailma lähde logiikka legenda käsikirjoitus käsikirjoittaja kuukausi kuolla kuolema koko kohdata kirkko katua katsoja kadota joukko johtua jatkaa jaskon jakso isä ikä idea hän henki helmi held draama doctor christopher auto aikakone aika


V2.fi | Arvostelu | David Bowie The Next Day\n24.03.2013 klo 19.20 | Luettu: 6144 kertaa | Teksti: J.A. Kaunisto\nDavid Bowie on 66-vuotias. Miehen edellisestä studioalbumista on aikaa noin vuosikymmen. Miten elävän musiikkilegendan uutuutta tulisi lähestyä - testamenttina vai elinvoimaisen artistin voimannäyttönä? Bowien levyt ovat aina olleet aikansa peilejä, aallon harjalla. Uudella albumilla Bowie ei yritä pakonomaisesti uudistua - mies on kiinni ajassa mutta viitteet aikaisempaan tuotantoon ovat selkeitä. Bowien vuonna 2002 julkaistu moni-ilmeinen Heathen on kokonaisuutena miehen "myöhäiskauden" vahvinta osaamista. Tähän The Next Day ei aivan yllä. Heathen onnistui saavuttamaan jotain ajatonta ja yleispätevää. The Next Day -albumilla Bowie on sinut menneisyytensä kanssa mutta jäljellä on yhä näyttämisen halua. Albumi on myös hauskalla tavalla ajatuksia ruokkiva teos, Bowie viittaa ja osoitteelle moneen suuntaan - kun albumin tuotanto on vielä törkeän tyylikästä ja rikasta, levy kestää aktiivista kuuntelua hämmästyttävän hyvin.\nBowien tuotanto on laajuudessaan ja merkittävyydessään niin tukeva paketti että jokaisella asiaan hieman tarkemmin perehtyneellä on artistin tuotannossa omat suosikkinsa ja kulmakivensä. Allekirjoittanut ei julistaudu suureksi Bowie-faniksi mutta suosikit löytyvät miehen Berliini-trilogiasta, kaiken huippuna Heroes. Viitteet Berliiniin tuntuvat selkeiltä. Kohtalokas ja mietteliäs ulospano tuottaa paikoin riipaisevaa jälkeä, Tony Visconti on löytänyt soundiosastoon todellisen kultaisen linjan.\nLevy alkaa yllättävästi mutta samalla veteraanisuuruus osoittaa maanista vitaalisuutta. Kiekon nimibiisi on kuivassa ilmanalassa käristettyä Nick Cave -henkistä maanisen rock-mantran luentaa. Entä Dirty boys - Bowie innostuu Tom Waitsin suobluesin mannekiiniksi ja kertosäkeen kohdalla rohiseva saksofoni johdattelee ajatuksia Let's Dance -aikaisiin fiiliksiin. Käsittämättöän vetovoimaisesta ja maagisen rullaavasta The Stars (Are Out Tonight) -siivusta alkaa selkeämmin Bowien historiaan tuijottavat fiilikset - Berliini-kuviot soivat vahvoina ja allekirjoittanut on huomaavinaan selkeitä Heroes-viitteitä - kuten myös sykähdyttävästä Where are we now -siivusta.\nLove is lost tarttuu vahvasti puseroon, viisussa on jotain Depeche Moden parhaimpien kappaleiden vetovoimaisuutta ja pimeää voimaa. Valentine's day vaikuttaa aluksi välipalalta mutta tiukempi pyöritys paljasta muistumia Bowien aikajanalta ja särisevän sähköinen skebasoundi loihtii viattoman kuuloiseen biisiin arvoituksellista pahaenteisyyttä. If you can see me saa voimaa ripauksesta Rush-henkistä progeilua. Mukavan rento I'd rather be high sopii maniosti nykypäivän retroilevaan musiikki-ilmastoon, Bowien voi jopa ajatella leikittelevän "retro"-ajatuksella.\nRajummin kitaraa kurittava Boss on me saa rinnalleen jälleen muhkeaa saksofonin jutustelua. (You will) set the world on fire on Bowien esimerkki stadionrockin lokeroon - kertosäkeen kohdalla viisussa on huomaavinaan The Boss Springsteenin henkisen mukanaolon. You feel so lonely you could die osoittaa kokemuksen merkityksen - miten tehdä tunnelmallinen muisteluslovari ilman sokeriähkyn vaaraa...loistavaa. Albumin taidepläjäyksenä Heat on kokonaisuuden tyylikäs, suorastaan pakahduttavan tunteellinen lopetus.\nJos The Next Day jää Bowien viimeiseksi studiolevyksi, testamentti on vaikuttava mutta miehen suurimpien merkkiteosten rinnalle ei tarvitse tehdä tilaa The Next Day -albumille. Bowie on kuitenkin sinut menneisyytensä kanssa, levyllä ei ole turhaa valitusta tai itsesääliä. The Next Day on rikas ja antoisa kokonaisuus - muistuma aikakaudelta jolloin levyjä todellakin tehtiin rakkaudella eikä vain tuotettu, kuten nykyään.\n< Jack the Giant Slaye...\tCroodit... >\n25.03.2013 klo 08.30\t2\ntäyttä paskaahan tämä on, ei siinä mitään\n12.05.2013 klo 22.58\t3\nTämähän on mitä parhainta tavaraa! Paskasta ei tietoakaan.


ANDRITZ toimittaa selluntuotannon avaintuotantoteknologiaa ja pääprosessi-laitteita Klabinin sellutehtaalle Brasiliaan - ANDRITZ Oy\nGRAZ/HELSINKI, 17.5.2019. Kansainvälinen teknologiakonserni ANDRITZ on saanut Klabinilta tilauksen toimittaa energiatehokasta ja ympäristöystävällista avaintuotantoteknologiaa ja pääprosessilaitteita Klabinin ”PUMA II” –sellutehdasprojektiin Ortigueiraan Paranán osavaltioon Brasiliaan. ANDRITZin tilauksen arvo on suuruusluokaltaan hieman alle 190 miljoonaa euroa. Käynnistyksen on määrä olla vuoden 2021 toisella vuosineljänneksellä.\nJälleen kerran tämä tilaus vahvistaa ANDRITZin ja Klabinin välisen erinomaisen liikesuhteen. ANDRITZ toimitti aiemmin Klabinin sellutehtaalle Ortigueiraan (”PUMA I”) avaintuotantoteknologiaa ja prosessilaitteita, jotka käynnistyivät menestykkäästi vuonna 2016.\nPUMA II –projektissa ANDRITZin toimituslaajuuteen kuuluvat avaimet käteen -periaatteella:\n< >, jossa on käytetty samaa teknologiaa kuin tehtaan nykyisellä PUMA I –linjalla olevalla ANDRITZin valkolipeälaitoksella. Uuden kaustisointilaitoksen (kapasiteetti 5 000 m3 päivässä) sisältäen LimeGreen-viherlipeäsuotimet, jotka mahdollistavat tehokkaan viherlipeäsuodatuksen ja minimoivat kaatopaikkajätteen määrän, LimeWhite-valkolipeäsuotimen optimoimaan valkolipeän laadun sekä LimeDry-kiekkosuotimen, jolla päästään korkeaan meesan kuiva-ainepitoisuuteen ja puhtauteen, mikä pienentää meesauunin lämmökulutusta ja vähentää päästöjä. Meesauunin kapasiteetti on 450 tonnia päivässä, ja siinä on monipolttoainepoltin. · Biomassakattila, joka perustuu ANDRITZin EcoFluid -leijukerrostekniikkaan (BFB). Toimituslaajuuteen kuuluu leijukerroskattila ja savukaasujenpuhdistusjärjestelmä sekä muut tarvittavat apulaitteet. Uusi biomassakattila rakennetaan soodakattilan kanssa samaan rakennukseen ja osa apulaitteista on yhteisiä näille kahdelle kattilalle. Tämä vähentää sekä investointi- että käyttökustannuksia. Biomassakattilan kapasiteetti on 220 t/h tulistettua höyryä, joka johdetaan soodakattilan kanssa yhteiseen höyryturbiiniin. Polttoaineena käytetään kuorta ja tehtaan puutähdettä.\nKeskeiset arvot, joihin ANDRITZ on sitoutunut, ovat intohimo innovatiiviseen teknologiaan, tinkimätön asiakaslähtöisyys, luotettavuus ja rehellisyys. ANDRITZin pääkonttori sijaitsee Grazissa Itävallassa. ANDRITZ on luotettava ja asiantunteva liikekumppani, joka yli 170 vuoden kokemuksella ja 29 000 työntekijän voimin yli 280 toimipaikassa yli 40 maassa edesauttaa asiakkaitaan saavuttamaan liiketoiminta- ja kestävän kehityksen tavoitteensa.


JYX - Kieli, koulutus ja yhteiskunta - Toukokuu 2013\nJYX > Lehdet > Kieli, koulutus ja yhteiskunta > 2013 > Kieli, koulutus ja yhteiskunta - Toukokuu 2013\nEnemmistöt, vähemmistöt, monikielisyys ja koulutus \nKangasvieri, Teija; Pöyhönen, Sari (Soveltavan kielentutkimuksen keskus, Kielikoulutuspolitiikan verkosto, 2013)\nYliopistojen kielipolitiikka puhuttaa pitkästä aikaa \nRäsänen, Matti; Saarinen, Taina (Soveltavan kielentutkimuksen keskus, Kielikoulutuspolitiikan verkosto, 2013)\nYliopistojen kielipolitiikka puhuttaa taas useamman kymmenen vuoden tauon jälkeen. Kun Helsingin yliopiston kielikiistoissa 1920- ja 1930-luvulla keskityttiin suomen ja ruotsin suhteisiin, niin nyt englannin käyttö ...\nPojat pelaa ja nauraa, tytöt lukee ja vaikenee? – Oppilaiden sukupuoleen liittyviä stereotypioita peruskoulun englannin opetuksessa \nSkinnari, Kristiina (Soveltavan kielentutkimuksen keskus, Kielikoulutuspolitiikan verkosto, 2013)\nKielten opiskelua on pidetty tyttöjen juttuna kun taas poikien kielitaidosta on kannettu huolta. Englannin kielen osaamisessa lukiolaispojat kuitenkin päihittävät tytöt: Olli Uuskosken (2011) pro gradu -tutkimuksessa ...\nYliopiston kielikeskuksen ruotsin opetusta kehittämässä: tavoitteet, käytänteet ja oppimisympäristöt \nJalkanen, Juha; Lampinen, Marja (Soveltavan kielentutkimuksen keskus, Jyväskylän yliopisto, 2013)\nKäsittelemme tässä artikkelissa yliopiston kielikeskuksen opetuksen kehittämistä ja keskitymme erityisesti ruotsin kielen opetukseen. Valotamme kokemuksiamme, joita olemme kartuttaneet yliopiston tukemassa Interaktiivinen ...\nOppiiko ulkomaalainen harjoittelija työyhteisössä suomen kieltä? \nMinkkinen, Eila (Soveltavan kielentutkimuksen keskus, Kielikoulutuspolitiikan verkosto, 2013)\nArtikkeli käsittelee vuonna 2012 toteutettua laadullista tapaustutkimusta ulkomaalaisen opiskelijan harjoittelusta työyhteisössä. Tutkimuksen kohteena oli satakuntalainen keskisuuri yritys ja tapauksena tarkasteltiin ...\nKlasstandem i en tvåspråkig skolkontext \nPörn, Michaela; Karjalainen, Katri (Soveltavan kielentutkimuksen keskus, Kielikoulutuspolitiikan verkosto, 2013)\nI denna artikel diskuterar vi erfarenheter av ett pågående forsknings- och utvecklingsprojekt, kallat Klasstandem. Syftet med projektet är att på empirisk grund utveckla språkpedagogiska modeller för språkligt blandade ...\nAuthorJalkanen, Juha (1)Kangasvieri, Teija (1)Karjalainen, Katri (1)Lampinen, Marja (1)Minkkinen, Eila (1)Mononen, Kaarina (1)Pörn, Michaela (1)Pöyhönen, Sari (1)Räsänen, Matti (1)Saarinen, Taina (1)... View More\nPublished inKieli, koulutus ja yhteiskunta : Kielikoulutuspolitiikan verkoston verkkolehti (6)Kieli, koulutus ja yhteiskunta (1)\nSubjectandra inhemska språket (1)englannin kieli (1)identiteetti (1)inkerinsuomi (1)kansalliskieli (1)kielenopetus (1)kielenoppija (1)kielikeskus (1)kieliparlamentti (1)kielipolitiikka (1)... View More


Yritys – Arkkitehti Oy Asmala\non 1997 perustettu vahva alueellinen kehittäjä, jonka suunnittelussa ja projekteissa näkyy omakohtainen ote, monipuolinen osaaminen ja toiminnallinen arkkitehtuuri. Monet kohteet ovat alkaneet laajempina kaupunkisuunnitelmina ja hankesuunnittelukohteina. Kokemusta on kertynyt erilaisista julkisista projekteista, liikerakennusten suunnittelusta ja erityisasumisen muodoista. Toiminnan pitkäjänteisyys, asiakkaan tarpeiden kuuntelu ja palvelun tehokkuus ovat luoneet laajan alueellisen ja valtakunnallisen asiakasverkoston. Suunnittelun lähtökohtina ovat elinkaareltaan kestävät, esteettiset ja toimivat ratkaisut. Innovatiivinen ratkaisukeskeisyys sekä kokonaisuuksien hahmottaminen ovat olleet monissa onnistuneissa projekteissa asiakkaan käytettävissä jo hankesuunnitteluvaiheessa. Joustava yhteistyö eri osapuolien ja viranomaisten kanssa tuo tehokkuutta, luo vahvaa yhteistyöverkostoa ja on kasvattanut vuosien varrella asiakkaiden luottamusta ja arvostusta.\nPerehdymme jokaisessa suunnittelutehtävässämme tarkasti projektin lähtökohtiin ja pyrimme suunnittelemaan parhaan mahdollisen rakennuksen. Suurissa rakennushankkeissa korostuvat ennakoiva suunnittelu, oikea-aikainen aikataulutus ja konsultointi sekä nykyaikaisten työmenetelmien hallinta. Tehokkuus syntyy kokemuksesta hankkia projektiin tarvittavaa tietoa ja jakaa sitä.\nRakennusprojektit vaativat onnistuakseen saumatonta yhteistyötä heti projektin alkumetreiltä sen loppuun asti. Teemme suunnitelmat yhdessä tilaajan, urakoitsijoiden ja mukana olevien muiden suunnittelijoiden kanssa. Onnistuneen lopputuloksen varmistamiseksi asiantuntijoiden lisäksi mukana ovat usein olleet myös käyttäjät, jolloin kokemusasiantuntijuus tulee riittävän tarkasti huomioiduksi. Luotettavat toimintamallit niin viranomais- kuin virkamiesyhteistyössäkin ovat kaikkien etu.\nArkkitehtuurimme kestää aikaa\nRakennusten tulee toimia nyt ja tulevaisuudessa. Arkkitehtuurisuunnittelussamme emme ota riskejä, vaan suunnittelumme nojaa kolmen K:n kivijalkaan, jonka peruspilarit ovat: kestävyys, käyttökelpoisuus ja kauneus. Haluamme suunnitella rakennuksia, joita vielä vuosia valmistumisen jälkeenkin katsottaessa voi todeta, että muoto on ajatonta, rakennuksissa ei näy vaurioita ja kohde täyttää edelleen käyttäjien tarpeet.\nSuunnittelunaikainen itsenäinen ja aktiivinen yhteydenpito tarvittaviin tahoihin luo tarkoituksenmukaisen työskentely-ympäristön ja on osa toimintamme laatulupausta. Ennakoivuus ja aktiivinen toimintatapa takaavat tehokkuutta ja joustavuutta myös haasteellisissa aikataulu- ja kustannusvaateissa.\nPysymme ajan tasalla\nSeuraamme tiiviisti rakennusalan kehitystä ja tuotekehittelyä. Henkilöstömme ammattitaito ja monipuolinen osaaminen on yrityksen tärkein työkalu. Pidämme määrätietoisella koulutuksella ja uusilla 3D-ohjelmilla ammattitaitoamme ajan tasalla. Teknologiakehityksen mukanaan tuomiin uusiin innovaatioihin ja tuotteisiin suhtaudumme mielenkiinnolla, mutta kriittisesti. Hyvä arkkitehtisuunnittelu lähtee aina kyvystä tunnistaa oikeita tarpeita ja ideoida niihin luovia ratkaisuja.\nVahvinta toiminta-aluettamme on Satakunta ja erityisesti Porin ja Rauman seutukunta, jossa toimimme hyvässä yhteistyössä rakentamisen ammattilaisten ja viranomaisten kanssa. Kotikentän lisäksi olemme tunnettu toimija myös muualla Suomessa.\nItäpuisto 9, 28100 Pori, Futura-talo\n040 5411 440


Kolumni: Miten elää ja olla ulkomailla ulkomailla? | Ilkka-Pohjalainen\nSaksassa on hyvä koronatilanne, joten päätimme Hetan kanssa muuttaa sinne, vaihtelun vuoksi. Ja matkailu avartaa. Olemme siis Düsseldorfin kaupungissa. Suurin osa Saksan kaupungeista tuhoutui viime sodan pommituksissa, niin myös tämä. Rumaa on rakennuskanta. Keskusta on kyllä kaunis, täynnä ylellisyystavaraa myyviä liikkeitä, joihin pääsee mukavasti Ferrarilla. Raha ei haise, sanotaan, mutta se näkyy kyllä kauas. Rahalla saa ja hevosella pääsee.


Waukewan Golf Club: läheiset hotellit, valokuvat, osoite, Yhdysvallat kartta, lähellä, varaus\nWaukewan Golf Club (Yhdysvallat)\nOsoite: Waukewan Road, nh\nPuhelin 1: 1603279666\nKentän nimi: Waukewan Golf Club (Waukewan Golf Club)\nThe Manor on Golden Pond (Ashland) tarjoaa kaikki ne palvelut, joita voi odottaa tässä kaupungissa sijaitsevalta neljä tähteä-kategorian hotellilta - mm. n.a.. Hotelli on luksus-tyylinen.Hotellin sijaLue lisääintina on 31 Manor Drive, koillis-Ashland. Matka autolla kaupungin keskustaan vie vain 12 minuuttia.Piilota teksti\nKeskus-Town of Meredith on helposti saavutettavissasi, sillä matka vie autolla vain 6 minuuttia. Osoitteessa 312 DANIEL WEBSTER HIGHWAY - NH sijaitseva hotelli on ihanteellinen tukikohta, kun haluatLue lisää nauttia kaikista kaupungin antimista, viivyitpä sitten vain muutaman päivän tai kauemmin. Budjetti-tyylinen The Inn at Mill Falls kuuluu kolme tähteä-kategoriaan, ja se on varustettu kaikilla mukavuuksilla: Huonepalvelu, 24h vastaanotto, Televisio, Satelliitti TV.Kun haluat rentoutua, hotellin sauna on käytössäsi.Pyörätuoliystävällisyys on mukava lisä hotellin palveluihin. Muuta hyödyllistä tietoa:Hotellissa on pysäköintialue.Piilota teksti


Pilvi Yli-Opas | RE/MAX kiinteistönvälitys\nEnnen välitysalaa olen toiminut aina asiakaslähtöisen työn parissa joten siirtyminen välitysalalle tuntui luontevalta.\nOlen luonteeltani työtäpelkäämätön sekä aito. Kun en ole töissä voit löytää minut kuntosalilta tai ystävien parista. Olen myös vahvasti kissa-ihminen ja kotoa löytyykin kaksi Maine Coonia.\nAsunnon myyminen tai ostaminen on yksi elämän tärkeimmistä asioista ja siksi itse keskitynkin työssäni siihen, että prosessin kaikki vaiheet menisivät mutkattomasti ja osapuolet olisivat aina tilanteen tasalla. Ehdottomasti parasta asiakaspalvelutyössä on kun onnistun ylittämään asiakkaan odotukset ja tämä onkin aina tavoitteeni!\nTukenani on koko kaupungin osaavimmat välittäjät niin lakitekniikan kuin vahvan myyntiosaamisen saralta. Voit siis olla huoletta kun valitset minut myymään kotiasi!\nEnsi vaikutelma oli sama mikä oli kokoajan eli hyvin lämmin miellyttävä ihminen.Kaikki kysymykset jotka esitimme jollei Hän tiennyt siinä tilanteessa otti Hän siitä selvää.Me löysimme itsellemme ainakin tällä hetkellä sopivan kodin.\nKiitos Pilvi! Parhaasi yritit. T Jukka\nJukka Penttonen – Myyjä\nHyvä kokonaisvaikutelma. Kaikki sujui loistavasti, tähän asti.( kaupat vielä tekemättä)\nVälittäjästä sai heti alkuun luotettavan kuvan ja kauppojenedetessä kuva pysyi. Asiat hoituivat sovitulla tavalla ja jäi hyvä mieli prosessista.\nSanna Tapanainen – Ostaja\nEdelliseen Remaxin välittäjään emme olleet tyytyväisiä, mutta hänen jäädessä pois työstä saimme tilalle aivan loistavan Pilvi Yli-oppaan. Pilvin myötä positiivinen myynti-henki nousi ja hänellä oli uusia ja tuoreita ideoita asunnon myynnin vauhdittamiseksi. Erityisen tyytyväinen olen Pilvin myönteisestä asenteesta meidän asunnon myyntiä kohtaan, mikä lisäsi omaa myönteisyyttä ja toiveikkuutta prosessiin. Pilvin kanssa oli helppoa ja luontevaa asioida. Pilvi vaikutti myös olevan erittäin sitoutunut työhönsä, sillä hänet tuntui tavoittavan lähes mihin aikaan päivästä tahansa.\nPilvihän oli aika tuore kiinteistövälittäjä, kun sai tämän meidän kohteen hoidettavaksi. Oli kyllä huikea yllätys, että osoittautui ylivoimaisesti parhaaksi, niistä ketä meidän vaikeasti myytävää kohdetta välitti tässä vuosien varrella (yhteensä 3 henkilöä). Reipas, aktiivinen ja työteliäs kuvaa Pilviä hyvin. Isoin ero muihin välittäjiin oli positiivisuus, eikä sellainen voivottelu esim. tyhjän näytön jälkeen. Ei mitään negatiivista sanottavaa Pilvistä.\nAika oli haastava lopulta kaupat syntyi kumminkin eli maaliin päästiin. Jatkakaa hyvin toimivaa tekemistä Pilvi ja Jouni Aurinkoista kesää teille T: Anssi\nEnsivaikutelma oli positiivinen ja Välittäjästä syntyi luotettava ja ammattitaitoinen kokonaiskuva.\nAsiat sujui hyvin ja välittäjä informoi säännöllisin väliajoin, mikä on tilanne. Hän myös panosti kohteen markkinointiin.\nSirpa Järvinen – Myyjä\nVälittäjä on positiivinen ihminen; luo hyvää mieltä ympärilleen. Kiinnostunut selkeästi alastaan ja asiakkaistaan. Jos johonkin kysymykseen ei ollut heti vastausta, se hankittiin. Tuskinpa parempaa mielikuvaa voisi jäädä.\nMikko Lappalainen – Ostaja\nVälittäjä oli kärsivällinen ja avulias. Hoiti kaikki asiat ja ilmoitti kaikesta tarpeellisesta. Hyvä Pilvi ❤\nTiina-Maija Ojansivu – Ostaja


Lasten fitnesskisat ja ihonhoito dieetillä – Pauliina's fit world | Terve.fi\nTörmäsin tuossa kaverien päivittämänä katsomaan kuvia lasten fitnesskisoista, joita IFBB:n liitto järjestää. Viimeisimmät kilpailut olivat Novi Sadissa kesäkuussa ja tässä muutama kuva 8-9 vuotiaiden tyttöjen sarjan vertailuista.\nJa tässä vielä muutama kuva 12 vuotiaiden poikien vertailuista\nNyt täytyy sanoa, että oli vähällä, etten oikeasti läimäittänyt läppärin ruutua kiinni nähtyäni nämä kuvat. Alkoi oikeasti inhottaa ja tuli todella paha fiilis näistä kuvista. Mun mielestä tää menee pahasti yli, eikä mun mielestä lasten pitäisi kilpailla fitnesslajeissa.\nVaikka kuinka rasvaprosentti ei ole niin alhaalla, kuin aikuisten kilpailuissa, ei lapsen kuulu mun mielestä ollaan minkäänlaisella dieetillä.\nEnsinnäkin millaisia fyysisisiä vaikutuksia voi olla dieettaamisella liian nuorella iällä. Monesti tuon ikäiset lapset ovat vielä pahimmassa kasvuiässä ja paino ei useinkaan pysy pituuskasvun perässä. Näin kävi myös mulle itselleni, kun olin ala-asteikäinen. Kasvoin pituutta niin nopeasti, että olin oikeasti niin kuin luuranko. Luulen, että elinikäiset vaikutukset siitä on se, että rasva ei meinaa kertyä muhun millään ja saan todella syödä paljon, jos haluan oikeasti lihoa.\nEniten mua oksettaa katsoa noita pikkutyttöjä. Mitä vaikutuksia voi olla itsetuntoon ja mentaaliseen puoleen, jos sut pienestä pitäen opetetaan tarkkailemaan vaa’an lukemaa ja varsinkin tarkkailemaan niitä syömisiä?\nSaman tyyppiseen toimintaan törmää ns. esteettisissä lajeissa, kuten vaikka taitoluistelussa, jossa ihan pienetkin lapset ovat super laihoja ja syömisissä ollaan piirun tarkkoja. Mä en syvällisesti osaa ottaa kantaa ks. lajeihin, mutta mitä olen luotettavilta lähteiltä kuullut, niin se on kaukana terveellisestä.\nMä en vaan pääse yli siitä, että miten luonnottomalta toi touhu oikeesti näyttää. Itse en lastani kyllä laittaisi kilpailemaan fitnesslajeissa. Suomessa alaikäraja taitaa olla 16 vuotta ja mun mielestä se on juuri sopiva. Silloin ollaan jo todennäköisesti ohitettu pahin kasvuvaihe ja aiheutetaan mahdollisimman vähän harmia keholle. Ja onhan nuoren keho myös kaikista vastaanottavaisin treenille ja lihaksen kasvulle vilkkaan kasvuhormonin tuotannon vuoksi. Sen vuoksi junior kilpailijoista saattaa löytyä niitä todellisia lahjakkuuksia.\nMä ajattelin vinkata teille lukijoille siitä, miten pidän mun hiukset raikkaina ja puhtaina pesujen välillä. Mä hikoilen nykyään ihan sairaasti joka päivä ja näillä nykyisillä pitkilä hiuksilla hiustenpesu on vielä enemmän aikaa vievää. Mulla kulkee aina salilaukussa kuivashampoo, joka raikastaa hiukset ja vie rasvaisuuden niistä pois. Kuivashampoolla pystyy hyvin pidentämään pesuväliä jopa 2-3 päivällä, joka tuo helpotusta päiviin. Päänahka ja hiukset tuoksuu ja näyttää just pestyiltä.\nNyt varsinkin ennen kisoja on tärkeetä pitää huolta myös vartalon ihosta ja suihkussa tulee pahimmillaan ravattua kolme kertaa päivässä, joka kuivattaa ihoa. Mä rasvaan mun koko kropan kerran päivässä kokonaisuudessaan. Käytän myös itseruskettavaa säännöllisesti ja myös sen takia iho tulee pitää kuorittuna ja kosteutettuna jatkuvasti. Mä kuorin mun ihon viikon välein ja levitän sille uuden itseruskettavakerroksen. Näin mulla on jatkuvasti luonnollinen, mutta hyvä rusketus.\nVaniljan ja bergamontin tuoksulla\nLaitan itseruskettavaa vartalolle ja kasvoille erikseen. Mun suosikit\nKun itseruskettavaa levittää vartalolle niin ei saa unohtaa käsinettä, jollei halua, että kädet ovat ihan ruskeat monta päivää levityksen jälkeen 😀\nIhonhoito on hiustenhoidon ohella välillä kyllä tosi aikaavievää hommaa, mutta lopputulos on kyllä sen arvoinen 🙂\n**Ellokselta 20% alennusta tilauksestasi – myös ALE-tuotteista sekä tuotemerkeistä! Alennus koskee uutta tilausta. Alennus koskee normaalihintaisia vaatteita, kenkiä, asusteita, kodintekstiilejä, sisävalaisimia, tapetteja ja mattoja. Alennus voimassa 31.7.2016 asti, ja sen voi käyttää vain kerran. Toimituskulut lisätään tilauksen loppusummaan. Alennusta ei voi yhdistää muihin alennuksiin tai tilaajaetuihin, kampanjahintaisiin tuotteisiin, huonekaluihin, elektroniikkatuotteisiin ja -tarvikkeisiin eikä Design by -tuotteisiin. Alennuksen saat käyttämällä koodia: 345413\nAvainsanat: ihonhoito, itseruskettava, itsetunto, kuorinta, lasten fitness kisat\nSairasta 🙁 En voi ymmärtää.. ihan kun maailmassa ei oli tarpeeksi syömishäirioitä, itsetunto-ongelmia, ulkonäköpaineita ja vääristyneitä kehonkuvia. Toi ei ole millään muotoa perusteltavissa, noi on kuitenkin kasvavia lapsia jotka on henkisesti ja fyysisesti aivan kesken.\nOn toi kyllä ihan sairasta!:(\nSuomessakin juniori luokkien ikäraja on 18, ja hyvä niin:)


terveys Archives - Hyvää Elämää\n0 comments on “Ravinto – tuo Hyvän Elämän polttoaine”\nPosted by hyvaaelamaa1on 31.3.2019 21.4.2020 Leave a comment\n0 comments on “Liikunta – Hyvän Elämän eliksiiri”\nPosted by hyvaaelamaa1on 4.3.2019 1.5.2020 Leave a comment\nHyvän Elämän blogisarjassa jatkamme lääkärin näkökulmasta pohdintaa asioista, jotka mahdollistavat kiireisessä maailmassa elämänhallinnan kokemuksen, riittävän palautumisen ja hyvän stressinhallinnan. Seuraavana vuorossa on liikunta. Lähdemme rauhallisesti liikkeelle arkiaktiivisuudesta, tästä lisää blogin loppupuolella.\nAiemmissa blogeissa olemme tutkailleet tavoitteiden saavuttamiseen ja parempaan uneen liittyviä työkaluja. Eli jos liityt lukijoihimme tässä vaiheessa, käythän tutustumassa myös aiempiin blogeihin! Erityisesti unen merkitystä ei voi liiaksi korostaa, puhutaan sitten terveyden edistämisestä tai tavoitteiden saavuttamisesta; uni vaikuttaa kaikkeen!\nLiikunnan vaikutukset terveyteen \nLiikunta on terveyden kannalta hyväksi, sen tietää varmasti jokainen.\nOikein annosteltuna liikunnalla voidaan vaikuttaa positiivisella tavalla lähes kaikkiin elimistön toimintoihin. Liikunta auttaa, olipa sitten verenpaineesi, verensokeriarvosi tai kolesteroliarvosi koholla, mikäli kärsit nivelrikon oireista tai nukkumisesi on huonoa. Myös painonhallinnan onnistumisessa liikunta on vahvana tukena ruokavaliomuutosten ohella. Stressinhallintaa ja masennusta liikunta parantaa mm. syöttämällä elimistöön ”mielihyvä-hormonia”, endorfiinia. Esim. masennuksen hoidossa tutkimusten mukaan liikunta vastaa teholtaan yhtä masennuslääkettä.\nAineenvaihdunnan vaikutusten kautta riski sydän- ja verisuonisairauksiin, tyypin 2 (aikuisiän) diabetekseen ja tuki- ja liikuntaelinten sairauksiin pienenee. Liikunta parantaa myös tasapainoa ja vähentää kaatumistapaturmia. Kohtuullisesti kuormittava liikunta vaikuttaa suotuisasti myös vastustuskykyymme ja näyttää vähentävän mm. flunssia.\nLiikunnan puute taas näkyy paitsi tulevassa terveydessä, myös jo hyvin lyhyessä ajassa mm. huonona unen laatuna ja päiväaikaisena väsymyksenä. \nMonipuolinen, sopivasti kuormittava ja säännöllinen liikunta onkin yksi parhaimmista keinoista varmistaa, että virtaa riittää jokapäiväisiin askareisiin, puhumattakaan pidemmän aikavälin terveyshyödyistä!\nLääkärinä kun tätä blogisarjaa kirjoitan, terveys ja sen edistäminen on ”se juttu”. Myös liikunnan osalta keskityn vain terveyttä tukevaan liikuntaan.\nTerveysliikunnasta puhutaan, kun\nliikunta toistuu riittävän usein ja pitkään ja\nsen aiheuttama kuormitus on vähintään kohtalainen, mutta ei liiallinen\nKuntoliikunnan lisäksi esim. harrastuksiin tai työhön liittyvä ripeä liikkuminen ja kodin tai kesämökin ruumiilliset työt ovat useimmiten hyvää terveysliikuntaa. Tutkimustulosten mukaan jo kevyt liikunta vähentää liikkumattomuudesta koituvia terveyshaittoja. Terveysliikunnalla tarkoitetaan siis liikuntaa, jota melkeinpä kuka tahansa pystyy tekemään, lähestulkoon missä vaan ja ilman isompia taloudellisia investointeja. Ei ehkä niin media-seksikästä, mutta voi miten hyvää terveydelle!\nYksinkertaisuudessaan terveysliikunta tarkoittaa alla olevaa UKK-instituutin liikuntapiirakkaa; riittävästi kestävyyskuntoa (aerobista) liikuntaa höystettynä lihasvoimaa ja kehon hallintaa parantavilla harjoitteilla.\nEnsimmäisen viikon tavoite: Arkiaktiivisuus kunniaan\nLiikuntakuukauden aluksi pysähdytään katsomaan, miten aktiivista arki on. Tässä päivän aikana otettu askelmäärä toimii hyvänä mittarina. 7500 askelta päivässä on arkiaktiivisuuden osalta jo ihan ok tasoa, alle 5 000 askelta päivässä merkitsee liikunnallisesti passiivista päivää kun taas yli 10 000 askelta päivässä liikunnallisesti aktiivista päivää.\nHienoa, jos 10 000 askelta tulee päivässä täyteen, mutta 7500 on jo kelpo tavoite, myös terveyshyötyjen osalta, ja ehdotankin sitä seuraavan viikon liikuntatavoitteeksi.\nUseimmissa älypuhelimissa askelmittari on mukana, samoin tätä tarkoitusta varten on useita erilaisia älylaitteita. Etenkin toimistotyötä tekevillä ja opiskelijoilla iso osa päivästä tahtoo mennä istuessa. Mm. omassa lääkärintyössäni keskimääräinen askelmäärä työpäivän aikana harvoin ylittää 3000 askelta.\nMiten saada askeleita lisää?\nHyötyliikunta ja kävelylenkit ovat erinomainen keino.\nTässä muutamia muita vinkkejä, miten askeleita voi helpohkosti saada päivään lisää:\nKävele tai pyöräile töihin, jos mahdollista, tai kun käyt hoitamassa asioita, jää pois bussista pari pysäkkiä aiemmin tai jätä auto parkkipaikan kauimpaan ruutuun\nJos teet istumatyötä, tauota työtä mieluummin 30, mutta vähintäin 60 min välein ja nouse silloin ylös\nJos mahdollista, käy lounaan jälkeen pienellä ulkolenkillä, näin myös lounaan jälkeinen verensokerin jyrkin nousu taittuu\nOlethan jo mukana? Meillä on oma Hyvää Elämää- liikuntaryhmä, johon olet sydämellisesti tervetullut!\nKonkreettiseen yhdessä liikkumiseen meillä ei valitettavasti ole mahdollisuutta, koska Hyvää Elämää- seuraajia asuu ympäri Suomea. Mutta hyvä on omaa suoriutumista seurata ja jakamalla omaa tekemistään ja tsemppaamalla muita saa itselleenkin hyvää mieltä.\nTervetuloa siis mukaan liikuntaporukkaamme! Ohjeet mukaan pääsemiseen löydät edellisestä blogista.\nMaaliskuun aikana mukana olevien kesken arvotaan viikottain Hyvää Elämää- jumppapussi.\nMuistathan myös alennushintamme Firstbeat hyvinvointi-analyysiin!\n0 comments on “Lähde mukaan liikkumaan kanssamme!”\nPosted by hyvaaelamaa1on 2.3.2019 1.5.2020 Leave a comment\nOlisi hienoa, jos lähdettäisiin porukalla liikkumaan, riippumatta siitä, oletko liikuntaa aloittava tai jo valmiiksi liikunnallisesti aktiivinen! Jos terveydentilasi tai toimintakykysi mietityttää tai olet toipilas, varmista vielä lääkäriltäsi liikunnan sopivuus.\nJoka viikko arvomme kaikkien mukana olevien kesken Hyvää Elämää- jumppapussin (kuvassa), lähde siis mukaan!\nErilaisia liikuntasovelluksia on useita, omalle ryhmällemme valitsimme kotimaisen Polar Flow-ryhmän. Hyvää Elämää- liikuntaporukkaan mukaan päästäksesi käy rekisteröitymässä Polarin sivuilla\nTäytä *:llä merkityt, pakolliset kentät.\nSijainti- kohtaan tulee Finland\nPaina lopuksi ”Luo tili” –painiketta (sivun alareunassa oikealla)\nJos kaikki kentät olivat oikein täytetty, olet onnistuneesti kirjautunut ”Polar Flow” –palveluun. Jos kentissä oli puutteita, sinua pyydetään korjaamaan / täyttämään puuttuvat kohdat, jonka jälkeen jatka kohdasta 2.\nMuista vahvistaa sähköpostiisi tullut sähköpostiosoitteen vahvistuspyyntö.\nPolar Flow-sivulla mene yläpalkista Yhteisö > Kaikki ryhmät > Hyvää Elämää\nKlikkaa Hyvää Elämää ryhmää ja edelleen ”Liity ryhmään”, ja olet mukana!\nAloituksen ja myös käytön tueksi löytyy myös Polar Beat opastusvideo.\nHienoa, jos saadaan iso porukka koottua mukaan, vinkkaa siis myös kaverillesi! Kohta startataan!


Dreissigacker Bechtheimer Heilig-Kreuz Rieslaner Beerenauslese - Winestate\nLaadukas luomujälkiruokaviini Dreissigackerilta. Bechtheim on saksan suurimpia viinikyliä reilun 600 hehtaarin tarhoillaan. Lössi ja savi maaperä ovat ravinteikkaita ja ilmasto melko viileä, mikä hidastaa kypsymistä ja takaa siten runsaat aromit rypäleisiin. Viini valmistetaan myöhään poimituista rypäleistä, jolloin niiden sokeripitoisuus on korkea. Rieslaner on Silvanerin ja Rieslingin risteytys. Rieslaner on vielä melko harvinainen rypäle, joka sopii kuitenkin erinomaisesti makean jälkiruokaviinin valmistukseen, koska rypäleessä on runsas hapokkuus ja hedelmäisyys.\nKullankeltainen väri. Tuoksu nektariininen, aprikoosinen, makean sitruksinen ja viherpäärynäinen. Runsasta makeutta leikkaa ryhdikäs hapokkuus, joka tekee viinistä ihanan raikkaan. Viinissä myös kevyttä mineraalisuutta.\nJälkiruokaviini erityisesti marjaisille jälkiruoille ja juustoille.


Muu merkki tmk energiakoura vuokraa lisävarusteet ja komponentit, 2017 - Nettikone\nTMK energiakoura VUOKRAA\nVuosimalli 2017 Päivitetty 20.05.2017\nMuu merkki TMK energiakoura VUOKRAA - 2017\nVUOKRAA edullisesti TMK keräävä ja karsiva energiakoura 5-18 ton koneeseen. Saatavana useilla eri kiinnikkeillä. Kysy edullista viikko vuokraa. Pääset tutustumaan työmenetelmään ja koura tulee tutuksi. --- Ainutlaatuinen rakenne. Samassa kourassa yksinkertainen joukkokeräin sekä karsinta ominaisuus. Todella nopea ja jouheva käyttää. Katso hakkuutyömaa videot valmistajan kotisivuilta. Katkaisu, karsinta ja keruukäpälä tarvitsee koneesta vain ...Lue lisää »\nVUOKRAA edullisesti TMK keräävä ja karsiva energiakoura 5-18 ton koneeseen. Saatavana useilla eri kiinnikkeillä. Kysy edullista viikko vuokraa. Pääset tutustumaan työmenetelmään ja koura tulee tutuksi. --- Ainutlaatuinen rakenne. Samassa kourassa yksinkertainen joukkokeräin sekä karsinta ominaisuus. Todella nopea ja jouheva käyttää. Katso hakkuutyömaa videot valmistajan kotisivuilta. Katkaisu, karsinta ja keruukäpälä tarvitsee koneesta vain yhden kaksi suuntaisen lisähydrauliikan. Yksinkertaisesti tehokas! Nerokkaan yksinkertaisen ja vankan kotelopalkkirakenteen ansiosta (Hardox) soveltuu käytettäväksi useassa konekokoluokassa. Kouran paino 110cm jatkopuomilla, karsintaterillä ja keräimellä on vain 570kg. Kouran maksimi avauma 70cm, katkaiseee jopa 30cm puun. Koura voidaan varustaa pultattavalla sovitelevyllä jonka ansiosta kouraa on helppo vaihtaa koneesta toiseen. Piilota »\nKatso myytävänä olevat Muu merkki TMK energiakoura VUOKRAA vaihtokoneet »\nMuu merkki TARJOUS ISOMPI S45 LAJITTELUKOURA '17\nMuu merkki TMK energiakoura VUOKRAA\nNettikone ID 1624222


Pientareiden vähentäminen lohkoja yhdistämällä tuo säästöjä viljelyyn | Farmit\nTo, 21. huhtikuu 2016.\nSuomessa peltolohkot ovat tyypillisesti pieniä, ja peltoja reunustavaa piennaralaa on paljon. Pientareisten pienten lohkojen viljely vie enemmän aikaa eikä välttämättä onnistukaan isoimmilla koneilla kuin suurempien lohkojen viljely. Lisäksi pellonpientareet vaativat säännöllista hoitoa.\nHankkijalla on laskettu, että Suomessa olisi noin 7 000 kilometriä piennarta. Nykyisten täydentävien ehtojen vaatimusten mukaisena metrin levyisenä kaistana pientareiden alle jää 700 hehtaaria. Pientareiden vaikutus voi olla suurempikin, sillä ojalinja ja pientareiden vaikea hoidettavuus voivat laajentaa piennaraluetta tahattomasti. Lohko pienenee entisestään, kun alaa tarkistetaan.\nLohkojen yhdistäminen putkittamalla tuo säästöjä\nJos valtaojia saataisiin putkitettua vaikkapa 2 000 kilometrin verran, merkitys satoon olisi keskimäärin noin 200 kiloa hehtaarilta. Sadonlisä tulisi lisääntyneen peltoalan ja parantuneen maan rakenteen kautta. Putkituksen jälkeen, kun lohkot on yhdistetty, myös peltomaan rakenne alkaa vähitellen korjautua, kun pellolla ajo saadaan sujuvammaksi.\nMerkittävä hyöty olisi pientareiden hoitoon liittyvien velvoitteiden väheneminen.\n”Valtaojien putkitus kannattaisi kohdentaa kohteisiin, joissa samalla saadaan yhdistettyä lohkoja. Silloin hyöty tulisi pientareiden poistumisen ja lohkon koon ja muodon paranemisen kautta”, Hankkijalta esitetään.\nKunnostustoimi ei ole poissuljettu vuokramaillakaan. ”Kuten esimerkiksi kalkitus, tämäkin on pidemmän aikavälin maanparannusta ja myös pellon omistajalle rahanarvoinen toimenpide. Vuokralaisen ja vuokranantajan kannattaisi yhdessä miettiä pellon hyväksi tehtävien kunnostustöiden kustannusten jakamista.”


Kofeiini ja suorituskyky aerobisessa kestävyysliikunnassa - Kahvi ja terveys\nVuonna 2009 julkaistussa katsauksessa keskityttiin tutkimuksiin, joissa liikuntasuoritus kesti yli 5 minuuttia ja joissa mitattiin tiettyyn juoksu-, pyöräily- tai soutumatkaan käytetty aika. Tämä kuvastaa tyypillistä kilpailutilannetta paremmin kuin uupumukseen tarvittavan ajan mittaaminen. Katsauksen kriteerit täytti 21 tutkimusta, joissa oli mukana yhteensä 33 kofeiinilla tehtyä koetta3. Kofeiinin saanti paransi suoritusta 30 kokeessa keskimäärin 3.2 ± 4.3 %. Katsauksen mukaan kohtuullinen kofeiinin nauttiminen (3-6 mg/kehon painokilo) ennen suoritusta tai sen aikana saattaa olla tehokas suorituskykyä parantava apu kestävyysurheilijoille3. Kofeiinin suoritusta parantava vaikutus oli optimaalisin, kun kofeiinia ei oltu nautittu seitsemään päivään ennen urheilusuoritusta3.\nVuonna 2011 julkaistussa tutkimuksessa tarkasteltiin, miten kofeiinin väliaikainen välttäminen ennen korkeatehoista kestävyyssuoritusta muuttaa kofeiinilisän vaikutuksia. Tutkimuksessa havaittiin, että korkeatehoisessa kestävyyspyöräilyssä 3 mg kofeiinia/kehon painokilo paransi suoritusta merkitsevästi riippumatta siitä, olivatko säännöllisesti kofeiinia nauttivat koehenkilöt 4 vuorokautta ennen suoritusta ilman kofeiinia vai eivät4.\nVuonna 2012 julkaistun tutkimuksen mukaan 3 mg kofeiinia/kehon painokilo näyttää parantavan pyöräilysuoritusta. Annoksen kaksinkertaistaminen (6 mg/kehon painokilo) ei kuitenkaan parantanut aktiivisesti harjoittelevien urheilijoiden suoritusta enempää5.\nVuonna 2013 julkaistussa tutkimuksessa vertailtiin kofeiinin ja kahvin suoritusta parantavia vaikutuksia. Tulosten mukaan tunti ennen liikuntaa sekä kahvista että täydennyksenä saatu kofeiini (5 mg/kehon painokilo) voivat parantaa kestävyyssuoritusta6.\nVuonna 2016 julkaistun kirjallisuuskatsauksen mukaan on viitteitä siitä, että kahvi (toisin kuin kofeiini yksin) voi parantaa suoritusta pitkäkestoisessa pyöräilyssä ja juoksussa7. Tutkijoiden mukaan kestävyysurheilussa voidaan suorituskyvyn parantamiseksi turvallisesti käyttää vedettömän kofeiinin sijaan kahvia, josta saadaan kofeiinia 3.0-8.1 mg/kehon painokilo7.\nVuonna 2017 julkaistussa tutkimuksessa miesjuoksijat juoksivat yhden mailin nautittuaan 6o minuuttia ennen suoritusta kofeiinipitoista kahvia, kofeiinitonta kahvia tai plaseboa 0.09 g/kehon painokilo. Harjoitelleilla miesjuoksijoilla kahvinjuonti paransi mailin juoksun suoritusta kofeiinittomaan kahviin verrattuna 1.3 % ja plaseboon verrattuna 1.9 %8.\nVuonna 2017 julkaistun meta-analyysin mukaan kofeiini heikensi koetusta uupumuksesta annettuja arvioita, mutta ei vaikuttanut sydämen sykkeeseen, hengitysosamäärään tai maksimaaliseen hapenottokykyyn (VO2)9. Tutkijoiden mukaan kofeiinitäydennyksen myönteiset vaikutukset pitkäkestoisessa, kovatehoisessa liikuntasuorituksessa tunnustetaan yleisesti, mutta taustalla olevaa mekanismia ei ole vielä selvitetty9.\nMuutamissa tutkimuksissa on selvitetty myöhään pitkäkestoisen suorituksen aikana nautittujen pienten ja erittäin pienten kofeiiniannosten suoritusta parantavia vaikutuksia. Pienten annosten (noin 200 mg) on todettu parantavan tarkkaavaisuutta, valppautta, mielialaa sekä kognitiivisia toimintoja rasittavan suorituksen aikana ja sen jälkeen. Tutkimustietoa kofeiinin vaikutuksista korkeatehoisiin pyrähdyksiin ja räjähtäviin suorituksiin ei kuitenkaan ole riittävästi. Koska kofeiinin vaikutukset vaihtelevat, urheilijoiden pitää harjoituksissa ja kilpailuissa itse selvittää, parantaako pieni annos kofeiinia ennen suoritusta ja/tai sen aikana suoritusta10.\n21 tutkimusta ja 33 tunnistettavaa kofeiinikoetta, joissa mitattiin kestävyyssuorituskykyä ja suoritusaikaa.\nEnnen suoritusta ja/tai suorituksen aikana nautittu kofeiini (3-6 mg/kehon painokilo) voi tehokkaasti parantaa kestävyysurheilijoiden suorituskykyä. Suorituskyvyn optimaalinen paraneminen oli todennäköisintä silloin, kun kofeiinia vältettiin vähintään seitsemän päivää ennen nauttimista.\nMukaan valituissa tutkimuksissa (n=9) selvitettiin kofeiinipitoisen kahvin vaikutuksia ihmisillä, ilmoitettiin kofeiiniannos, nautittiin kofeiinia ≥ 45 minuuttia ennen koetta ja mitattiin kestävyyssuoritusta (esim. suoritukseen käytettyä aikaa).\nKohtalainen tutkimusnäyttö tukee kofeiinin käyttöä suorituksen parantamiseksi kestävyyspyöräilyssä ja -juoksussa. Suorituksen parantamiseksi kestävyysurheilussa voidaan vedettömän kofeiinin sijaan käyttää turvallisesti kahvia, josta saadaan 3-8.1 mg kofeiinia/kehon painokilo.\n26 tutkimusta täytti tutkimusasetelmalle määritetyt kriteerit: kaksoissokko, satunnaistettu, ristikkäinen, kestävä (5-30 minuuttia) ja teholtaan tasaisena pysyvä submaksimaalinen liikuntasuoritus (rajoitettu 60-80 % VO2max), 3-6 mg/kg kofeiinia 30-90 minuuttia ennen suoritusta.\nPlaseboon verrattuna kofeiini suurensi submaksimaalista suoritusta mittaavaa minuuttiventilaatiota, veren laktaattipitoisuutta ja veren glukoositasoa.\nKofeiini vähensi koettua uupumusta. Kofeiini ei vaikuttanut sykkeeseen tai hengitysosamäärään.\nKofeiini ja lihaskipu\nVuonna 2009 julkaistussa tutkimuksessa raportoitiin kofeiinin vaikutuksia lihaskipuun 30 minuutin korkeatehoisessa pyöräilyssä. Kofeiinin nauttiminen (5 mg/kehon painokilo) vähensi tilastollisesti merkitsevästi lihaskipua. Vaikutus oli suurempi niillä, joilla kofeiinin saanti tavanomaisesti oli vähäistä11.\nVuonna 2011 julkaistussa tutkimuksessa selvitettiin kofeiinin vaikutuksia jalkakipuun sekä koetun rasituksen arviointiin toistuvien korkeatehoisten suoritusten aikana. Tulosten mukaan kofeiini ei vaikuttanut jalkakipuun tai koettuun rasitukseen, vaikka kofeiinin saanti paransi monia suorituksen mittareita. Tutkijoiden johtopäätösten mukaan koehenkilöiden suoritukset olivat parempia, mutta kiputaso sekä rasituksen taso sama, kun he olivat nauttineet 5 mg kofeiinia/painokilo verrattuna plaseboon12.


Arvonsa tuntevat: tammikuuta 2013\nLähettänyt Unknown klo 7.36 1 kommentti:\nTässä esittäytyy Arvo:\nRuoka on järisyttävän tärkeä asia ja luihin pentu mieltyi välittömästi. Alkoi lähes heti tultuaan kaluta Lunan vanhaa ydinluun jämää, joten päätin kokeilla mitä pentu tuumaa jäisestä poron kylkiluusta. Tuumasi että se on suurin aarre koko maailmassa ja päättäväisesti järsi sitä ja sai kuin saikin siitä jopa pieniä paloja irti. Huijasin pienen koiran huomion toisaalle maksaherkulla ja otin luun jemmaan ettei menisi maha sekaisin, meininki näytti siltä että Arvo olisi hotkaissut koko kylkiluun kerralla.\nPihalla en pennusta tuon parempaa kuvaa saanut, vauhtia on ihan liikaa huonolle kameralleni. Lumihanki aiheuttaa joka kerta valtavan hepulin ja siellä vedetään armotonta rallia.\nMelko pelottomasti tuo pieni rasavilli tätä maailmaa tutkii, kerran onnistui jo tekemään mahalätskyn lattialle sängystä kun en ollut tarpeeksi nopea. Tässä siis harjoittelemista meille molemmille.\nEnsi viikolle on luvattu sen verran hurjia pakkasia että olen sopinut Arvolle jo yhdet koiratreffit ja luultavasti vierailemme mahdollisuuksien mukaan parin ystäväni luona. Arvo pääsee myös tutustumaan lämpimään treenihalliin. Nämä kaikki siis sitten kun olemme hieman kotiutuneet ja tutustuneet toisiimme.\nTunnisteet: Arvo, luu\nOlit paras harrastuskaveri, paras hyvän aamun toivottaja, paras kyljen lämmittäjä, paras lenkkikaveri, paras suursyömäri. Ennen kaikkea olit paras ystävä.\nTeimme Lunan kanssa viimeisen yhteisen matkan eläinlääkäriin eilen illalla. Alkuviikosta otetuista keuhkokuvista nähtiin että kasvaimet ovat tuplanneet kokonsa vain kuudessa viikossa. Myöskin varvas josta poistettiin kynsi, meni hoidoista huolimatta huonompaan suuntaan. Oli siis selvää että melanooma otti vallan sielläkin. Koiralla ei ollut vielä hengitysvaikeuksia eikä juurikaan kipuja, muita kuin se varvas. Melkein voin sanoa että pidin lupaukseni, sait lähteä saappaat jalassa.\nKotona on nyt liian hiljaista ja tyhjää. Viime yö oli kamala, nukkua nyt ilman koiraa kyljessä kiinni. Vielä yksi yö ja tilanne paranee. Tämänkin blogin murheet kaikkoavat pikkuhiljaa ja tilalle tassuttaa uusi elämä. Uusi ei vanhaa korvaa, eihän se ole tarkoituskaan, mutta elämän on jatkuttava.\nLunaa en unohda koskaan, kuinka voisinkaan, olihan se minulle paras. Nuku rauhassa rakas ystävä.\nTunnisteet: eutanasia, kynsivaurio, Luna, melanooma, syöpä


Pysyvätkö hallitukset mukana toimintaympäristön muutoksessa? – Pohjois-Suomen Hallituspartnerit ry\nSuomalaisen yhteiskunnan uudistumiskyky ei ole viime vuosina vakuuttanut. Vanhentuneiden julkisten rakenteiden uudistaminen on ollut hidasta ja se on törmännyt jatkuvasti eri etupiirien voimakkaaseen vastustukseen.\nSuomalaisen yhteiskunnan uudistumiskyky ei ole viime vuosina vakuuttanut. Vanhentuneiden julkisten rakenteiden uudistaminen on ollut hidasta ja se on törmännyt jatkuvasti eri etupiirien voimakkaaseen vastustukseen. Vaikuttaa siltä, että ne päätöksenteon prosessit, joihin olemme vuosikymmenten aikana tottuneet, eivät riitä uudessa aiempaa nopeammin muuttuvassa toimintaympäristössä. Julkisen päätöksenteon kankeuden rinnalla on syytä tarkastella myös yritysten kykyä uudistua.\nDigitalisaatio muuttaa yritysten välistä kilpailua ja toimialojen rakenteita valtavalla voimalla. Se madaltaa alalle tulon esteitä, mahdollistaa nopean ja matalan kustannustason kansainvälistymisen ja sen olettaisi suosivan erityisesti korkeaan osaamiseen ja vientivetoisuuteen perustuvan Suomen kilpailuasemaa.\nNopea vilkaisu esimerkiksi tuottavuuden kehitykseen viimeisen kymmenen vuoden aikana osoittaa, että emme ole onnistuneet hyödyntämään digitalisaation ja uuden toimintaympäristön mahdollisuuksia. Saamme Suomessa tänään yhdessä työtunnissa aikaan vähemmän kuin 10 vuotta sitten. Tämä tuottavuuden kehityksen pysähtyminen on historiallinen muutos ja se aidosti vaarantaa kykymme ylläpitää nykyisen kaltaista hyvinvointia.\nYritysten osalta vastuu tuottavuuden heikosta kehityksestä tai digitalisaation kehnosta hyödyntämisestä kuuluu usein yritysten hallituksille ja ylimmälle johdolle. Toisaalta juuri tässä tilanteessa hyvä hallitustyö korostuu ja oikeilla strategisilla ratkaisuilla on mahdollistaa rakentaa täysin uudenlaisia menestystarinoita. Jokaisen hallituksen tuleekin sekä tunnistaa vastuunsa että nähdä mahdollisuutensa nopeasti muuttuvassa toimintaympäristössä.\nIlahduttavasti useissa hallituksissa onkin jo ymmärretty digitalisaation tarkoittavan paljon enemmän kuin vain sähköistä asiointia, nettisivuja tai some-päivityksiä. Uusi toimintaympäristö haastaa perinteisiä kilpailustrategioita ja samalla se mahdollistaa täysin uusien toimintatapojen ja markkinastrategioiden käyttöönoton. Nopeassa muutoksessa kyky uudistua ja katsoa nykyhetkeä pidemmälle korostuu.\nYrityksen hallituksen tärkein tehtävä on strateginen johtaminen. Tässä ajassa jokaisen hallituksen tulee haastaa itsensä uudistumaan ja uudistamaan yritysten tapaa hahmottaa kilpailuympäristönsä. Yrityksen olemassa olevat vahvuudet on syytä peilata suhteessa uuteen nopeasti muuttuvaan toimintaympäristöön. Ketterällä ja uudistumiskykyisellä yrityksellä on historiallisen hyvät välineet liiketoimintansa kasvattamiseen. Mikäli yrityksen strategia ei ole riittävän rohkea ja uudistava, nämä samat välineet muuttuvat koko toiminnan tulevaisuutta uhkaaviksi tekijöiksi.\nJos yhtiö merkitsee pääomalainan omaan pääomaan, sillä on tosiasiallinen näyttövelvoite niistä perusteista, joilla merkitsemiseen on…


Parhaat 3 ilmaiskierrostarjousta – lokakuu 2017 - Slotsia Finland\nLokakuu on vähitellen jo lopuillaan, mutta vielä on lokakuuta jäljellä – ja vielä tulee ilmaiskierroksellisia päiviä! Kyllä vain olisi Mamba-yhtye ylpeä tästä keksimästämme laulusta nyt!\nParhaat 3 ilmaiskierrostarjousta -artikkelisarjamme tekee jälleen näin lokakuun lopussa paluun, ja tällä kertaa käymme lävitse jälleen peräti kolme ilmaiskierrostarjousta, jotka varmasti tekevät pelaajien elämästä entistäkin mukavampaa. Muistutamme kuitenkin, että useimmiten ilmaiskierrostarjoukset ovat siitä kurjia, että niihin liittyy ankaria kierrätysehtoja. Oli miten oli, tässä olisi nyt tarjolla ilmaiskierrostarjoukset sekä Nordicasinolle, Slotsmillionille ja Spinitille. Erityisesti uudet kasinot tavallisesti jakavat näitä tarjouksia, mutta tällä kertaa tarjolla on melkoisen monipuolinen seurakunta.\nNordicasinon ilmaiskierrokset todella ovat vertaansa vailla. Tämä ainutlaatuinen nettikasino on nimittäin valmis antamaan peräti 20 ilmaiskierrosta kaikille tallettajilleen, jotka muistavat käydä pyytämässä kierroksia erikseen asiakaspalvelusta. Kaikkein herkullisinta näissä ilmaiskierroksissa on se, että ne jaetaaan täysin ilman minkäänlaisia kierrätysvaatimuksia. Tämä on ani harvinaista, joten suosittelemme ehdottomasti käyttämään tämän tuoreen kasinon edun hyväksi. Koskaan ei tiedä, kuinka kauan moinen tarjous kestää – tavallisesti nämä viedään käsistä ja vedetään pois saman tie kun kasino hieman kerää asiakkaita itselleen ja kokemusta alleen. Nordicasinohan siis pistettiin pihalle vasta vuoden 2017 loppusyksystä, joten kyseessä on todellakin uudenkarhea kasino.\nSlotsmillion on itse asiassa ilostuttanut meitä jo vuodesta 2014, ja nyt heillä on luvassa melkoisen kovalaatuinen ilmaiskierrostarjous. Tallettajille on tarjolla messevät 100 ilmaiskierrosta, jotka jaetaan 20 kierroksen paketeissa. Ensimmäiset kiekat löytyvät pelistä Gonzo’s Quest, kun taas seuraavat jaetaan Jack and the Beanstalkiin, Twin Spiniin, Spinata Grandeen ja Fruit Shoppiin. Jos et aikaisemmin ole pelannut näitä pelejä tai osaa näistä peleistä, niin saat siis varmasti tutustua viiteen peliin nyt ilman minkäänlaisia ekstravaatimuksia. Pahimmillaankin siis olet päässyt ainakin testaamaan montaa uutta peliä, joten kannattaa napata talletusbonusten lisänä nämä kierrokset mukaansa.\nMyös vuonna 2016 julkaistu Spinit on päättänyt jakaa ilmaiskierroksensa pelaajille 20 kierroksen paketeissa. Nyt luvassa on kuitenkin peräti 200 kierrosta, joten pelattavaa riittää peräti 10 päivälle. Pienenä miinuksena kierrokset tulee käyttää Starburstiin, joka enää onnistuu harvalle meistä tarjoamaan mitään uudenlaisia kokemuksia. Toisaalta ainahan voittaminen on hulppeaa, eikä se koskaan taatusti menetä tenhoaan. Kierrokset onkin täten kiva lunastaa muun talletusbonuksen kanssa.


Gnome 3.4 – Kotoistus\nKiitos osallistumisesta! Työkalun vastaanotto oli hyvä, ja pohdimme mahdollisuuksia sen pysyvämpäänkin käyttöönottoon!\nMaaliskuussa 7.3. - 11.18.3. on tarkoitus suomentaa Gnomen tuleva 3.4-julkaisu. Käännöksiä tehdään ja oikoluetaan yhdessä, ja ennen julkaisua kaikki käännökset toimitetaan alkuperäisille kehittäjille. Käännöksiä on mahdollista tehdä myös ennen ja jälkeen viikonlopun, kuitenkin viimeistään 18.3. jolloin käännökset lähetetään Gnomen versionhallintaan. Kääntäminen ja oikoluku on rajoitettu sisäänkirjautuneille käyttäjille.\n3 Kiinnostuneita osallistumaan\n4 Kiinnostuneita mentoriksi\n5 Ohjeita ja sanastoja\n95% käännösaste yhteensä (alussa 83%)\nKaikki uudet käännökset vähintään yhden käyttäjän oikolukemia ja hyväksymiä\nOsallistusmisohjeet Rekisteröi tunnus\nLisää itsesi alla oleviin kohtiin\nLiity #lokalisointi @ freenode\nValitse Käännä valikosta vasemmalla\nValitse mitä osaa Gnomesta haluat käyttää, tilamerkinnät työn alla, oikoluetaan ja valmis auttavat valinnassa\nJos et osaa kääntää viestiä (et tiedä jonkun sanan suomennosta tai et ymmärrä kontekstia) käytä »Kysy kysymys» painiketta. Anna linkki kysymykseesi mentorille tai esitä se IRC-kanavalla. Voit myös ohittaa viestin.\nValitse Oikolue valikosta vasemmalla\nSaat listan uusimmista käännöksistä. Jos käännös on moitteeton, voit hyväksyä sen. Muulloin voit korjata sen sekä antaa rakentavaa palautetta kääntäjälle (avaa muokkain, napsauta »Käännöshistoria» ja valitse kääntäjän keskustelusivu).\nJos menet asetuksiisi ja varmistat sähköpostiosoitteesi, saat ilmoituksen, jos joku muuttaa tekemiäsiä käännöksiä.\nKokoontumisajat Koska käännöstä voi tehdä milloin vain (vaikka keskiyöllä), emme voi taata vertaistukea kaikkina mahdollisina aikoina. Siksi olemme määrittäneet muutamia kokoontumisaikoja, jolloin toivotaan mahdollisimman monen olevan paikalla. Näinä aikoina on varmasti joku auttamassa.\nKeskiviikko 17-19 (virallinen aloitus) Torstai 18-19 Perjantai ?\nLauantai 12-13 Sunnuntai 21-22 Kiinnostuneita osallistumaan Voit lisätä tähän oman käyttäjätunnuksesi, jos aiot osallistua suomentamiseen. Ilmoittautuminen ei ole sitova eikä edellytys osallistumiselle.\nKiinnostuneita mentoriksi Mentorin tehtävänä on opastaa muita käyttäjiä alkuun pääsemisessä (tunnuksen rekisteröinti, käännösten tekeminen) sekä auttaa ja antaa palautetta käännöksistä.\nKäyttäjä:Niklas Laxström (IRC: Nikerabbit)\nKäyttäjä:Vpv (IRC: vpv)\nOhjeita ja sanastoja http://lokalisointi.org/sanakirja/kaikki.html\nhttp://wiki.lokalisointi.org/wiki/Etusivu (puuttuvat termit on tarkoitus lisätä tänne)\nDokumentaari Elias Aarnio tekee halukkaiden kääntäjien kanssa etänä videohaastatteluja. Tavoitteena on tuottaa materiaalia, josta asiaan perehtymättömille käy ilmi, mistä lokalisoinnissa on kyse ja esitellä kääntämisen työkaluja ja käännettäviä ohjelmistojakin. Lisätietoja Eliakselta (IRC: elias_a).\nSähköpostilista Jos haluat osallistua kotoistustyöryhmän toiminaan tai pysyä ajantasalla tulevista tapahtumista, liity lokalisointilistalle.\nHaettu osoitteesta http://l10n.laxstrom.name/w/index.php?title=Gnome_3.4&oldid=82887\tNavigointivalikko\nSivua on viimeksi muutettu 30. toukokuuta 2012 kello 18.27.\nTämä sivu on näytetty 15 094 kertaa.


Luottamus on kaiken perusta, vaikka suhde onkin tauolla 3\nKYSYMYS: Seurusteltiin 1vuosi 2kk entisen naisen kanssa. Meillä oli suhteessa omia ongelmia. Mutta minusta ne ei ollut niin isoja etteikö niitä voisi ratkoa. 3 viikkoa sitten erottiin hänen toimesta ja hän sanoi että tarvii aikaa miettiä että haluaako jatkaa vai ei. No hän jäi kiinni minulle että hän viikko meidän eron jälkeen netti palstalla ruvennut juttelemaan jonkun miehen kanssa. Ja mies on käynyt kerran hänen luonaan. Ja viipyi koko viikonlopun. Myöskin vieläkin hän sanoo että ei tiedä mitä haluaa,hänellä on pää ihan sekaisin. Elättelee toiveita että voitaisiin palata joskus vielä. Mutta en tiedä enää itse mitä haluan. Rakastan tätä naista ylikaiken. Mutta samalla minua saattuu kun ajattelen mitä hän on tehnyt sillä välillä kun hänen piti miettiä asioita. Ja en edes saanut häneltä itseltään kuulla tästä kolmannesta osapuolesta. Ja vielä kerkesin tässä ajassa kiintymään hänen lapsiin tosi paljon ja nyt hän luulee että voin lapsia käydä katsomassa siellä.\nParisuhteessamme oli ongelmina se että valehtelin pieniäkin olemattomia asioita. Hän ei voinut luottaa minuun. Siihen hain apua terapeutilta niin kuin hän pyysi että kun olen hetken käynyt juttelemassa siellä niin katsotaan meidän suhdetta uudestaan. Mutta hän on jo ottanut uuden ihmisen tilalleni. Miten käsitellä näitä kaikkia asioita. Itse en haluisi luopua hänestä ja lapsista. Mutta en pysty siellä käymään katsomassa lapsia. Vaikka hänellä on Kaukosuhde ja ei ole nähnyt kun kerran ja 2 viikon päästä seuraavaksi näkevät. Kaipaan apua joko irti pääsemiseen tai jotain. En tiedä miten kuvailla asiaa enempää. Kaiken tekisin naisen vuoksi. Mutta hän ei tunnu ymmärtävän.\nVASTAUS: Kiitos kysymyksestäsi, joka koskee tilannetta, joka on monille tuttu. Tilanne, jossa päätetään olla vähän aikaa erillään, jotta osapuoli, jolla on epäilyksiä suhteen jatkon suhteen, voi miettiä haluaako jatkaa vai ei.\nKerrot, että olette olleet erossa kolmisen viikkoa, ajatuksena, että naisystäväsi miettisi, mitä tulevaisuudelta haluaa. Ajattelen, että tämän kaltaisen eron aikana olisi hyvä, jos ei muodostaisi uusia suhteita. Nyt on käynyt kuitenkin niin, että naisystäväsi on tavannut uuden miehen ja ilmeisesti on jonkinlaisessa suhteessa hänen kanssaan. Hän on kertonut sinulle, ettei tiedä, mitä haluaa ja että hänellä on pää ihan sekaisin. Niin kuin varmasti sinullakin. Kerrot että sinua sattuu ja silti samalla rakastat edelleen tätä naista. Lisäksi kerrot olevasi hyvin kiintynyt naisen lapsiin.\nVaikka sinulla on voimakkaita tunteita entistä naisystävääsi kohtaan, niin silti neuvoisin sinua astumaan hieman sivummalle. Minusta tuntuu, että tilanne on kannaltasi aika haavoittava. Ymmärrän että olette molemmin puolin "rikkoneet suhteen" sääntöjä, sinä suhteen aikana valehtelemalla ( vaikkakin pienistä asioista), niin kuin kerrot ja hän nyt "ottaen tilallesi uuden ihmisen". Yritä pysyä tilanteesta vähän kauempana, sillä tavoin pystyt paremmin kuuntelemaan itseäsi ja tunnistamaan, mitä oikein tahdot ja tunnet. Jos käyt vielä terapeutin luona, voit siellä käsitellä myös tätä asiaa. Ymmärrän, että ottaa koville olla erossa ihmisestä, jota kohtaan on voimakkaita tunteita ja on surullista olla erossa lapsista johon on kiintynyt, siltikin...pysy vähän sivummalla. Jos naisystäväsi on tosissaan sitä mieltä, että teillä on vielä mahdollisuuksia, hän purkaa uuden suhteen. Jos hän pitää kahta suhdetta yllä yhtä aikaa, ei sinun ole mitään järkeä pysyä siinä. Ajattelen, että lapsille on tärkeä tietää, kuka on äidin miesystävä ja on pysyvästi osa heidän perhettään ja kuka ei.\nJos jatkatte suhdettanne, on teidän molempien kyettävä antamaan anteeksi. Kaunaisena ei suhdetta kannata aloittaa.\nJoskus me ihmiset käsittelemme vaikeita tunteita toimimalla. Joskus toiminnan sijaan kannattaisi pysähtyä ajattelemaan ja antaa tunteiden tulla. Loppujen lopuksi niiden kanssa pärjää paremmin kuin typerien tekojen kanssa. Jos tienne eroavat, on arvokasta että opit käsittelemään tunteitasi. Jos taas päädytte takasin yhteen, olette varmasti molemmat oppineet jotain arvokasta. Esimerkiksi sen, että luottamus on kaiken perusta. Luottamus sekä pienissä asioissa, että kaikkein isommissa.\nakryylikynnet Akseli Herlevi Aurora Estate blinit helsingissä create icloud email account crossfit epäeroottinen Escorts in Chandigarh Escorts service in Chandigarh eteerinen öljy Helsinki lounas herutuskuva Horoskooppi Iisalmi kauneus Kauppakeskus Kluuvi Klassikkoravintolat Helsinki kluuvi Kolme Kruunua kolumni kosmos Kultaranta Leipomo Väyrynen Maailman terveysjärjestön pääjohtaja Tedros Adhanom Ghebreyesus Mat District modeling morsmaikku onlyfans pakina paras lohikeitto perinneravintola Helsinki perkeli Raha ravintola helsinki ravintola töölö ravintolarajoitukset rousti ruokarekka Ruokarekka Helsinki salihousut sitikka Some sosiaalinen media TableOnline lahjakortti uudenvuodenaatto uusi ravintola Helsinki uusivuosi ravintolassa Vinkkeli Wanha Pehtoori ylioppilas


Pikku Paavalit -pyhäkouluryhmä: ideoi ja vaikuta!\n11.01.2022, 11:19 / päivitetty 12.01.2022, 11:57\nNyt on mahdollisuus lähettää ideoita, ehdotuksia tai kysymyksiä liittyen keväällä alkavan pyhäkoulun toimintaan!\nPikku Paavalit -pyhäkouluryhmää käynnistellään tänä keväänä Paavalin kirkolla!\nOhjaajana ryhmässä toimivat tuttuun tapaan Paavalin seurakunnan varhaiskasvatuksen vapaaehtoiset. Jos sinulla on ideoita, ehdotuksia tai kysyttävää pyhiksestä, ota yhteyttä sähköpostilla: vilma.merta@evl.fi\nPyhäkouluun liittyvät ideat, ehdotukset ja kysymykset Vilmalle sähköpostitse:\nLapset ja perheet Paavalin seurakunta Pyhäkoulu


Fiskars harkitsee irrottautumista puutarhatuoleista - MTVuutiset.fi\nJulkaistu 10.10.2003 13:18 (Päivitetty 13.10.2003 00:35 )\nFiskars miettii, mitä se aikoo tehdä puutarhakalustetoiminnalleen.\nMonitoimikonserni Fiskars myöntää ostaneensa 90-luvun lopussa liian kalliilla kukkaruukku- ja puutarhakalustetoimintaa Amerikasta.\nYhtiö tekee niistä 75 miljoonan euron kertapoiston. Kirjaus pistää koko vuoden tuloksen tappiolle. Liiketoiminnasta tulosta syntyy aiemmin ennakoidun mukaisesti eli suunnilleen saman verran kuin vuosi sitten.\nSamalla yhtiö ilmoitti miettivänsä, mitä se puutarhakalustetoiminnalle ylipäätään tekee. Myynti on yksi vaihtoehto. Fiskars ei ole kertonut miten suuri osa konsernin liikevaihdosta tulee puutarhatuoleista ja muista puutarhojen kalusteista. Ne kuuluvat osana Fiskars Brands -ryhmään ja siellä ne ovat on sisällä osiossa, joka tuo yhtiön liikevaihdoista noin 40 prosenttia.\nViime vuonna Fiskars Brands tuotti liikevaihtoa melkein 700 miljoona. Koko konsernin liikevaihto oli noin 725 miljoonaa euroa. Fiskarsin ajoitus kalustehankinnoissa epäonnistui pahasti, sillä talouskasvu Yhdysvalloissa alkoi pian hiipua ja New Yorkiin tehdyt terroristi-iskut vain lisäsivät kuluttajien epävarmuutta.


ASIAT JOISSA OLEN SYSIHUONO! - Ida Jemina\nElämäntyyli, hyvinvointi, ida jemina, lifestyle, Yleinen\nNo niitähän löytyy! Osaa näistä saa hävetä kun taas joitakin oikein erityisen huonoja taitoja olen oppinut kantamaan kunnialla. Missä asiossa en ole se kaikkein kirkkain kristalli kruunussa?\nAnna minulle kukka, niin se on kuollut viikossa. Miten kaktuksenkin onnistuu tappamaan? En tiedä.\nErityisesti kaikkien julkkisten nimet, vaikka hyvin tuttuja naamoja olisivatkin, eivät millään jää muistiini. Tämä aiheuttaa joskus noloja tilanteita, kun en yhtään tiedä kenestä puhutaan. Naamat muistan todella hyvin, mutta nimiä en. Uusia ihmisiä tavatessa ja kätellessä taas kuulen vain huminaa juuri nimien kohdalla. Samantien ensimmäisestä korvasta sisään ja toisesta ulos. Miten siinä aina käykin niin. Onko kohtalotovereita?\nMikä noiden jätkien sormia vaivaa? 😀 Olen lähipiirissäni tullut tunnetuksi tästä jalosta taidostani. Yritän tosissani, mutta lopputulos on karmiva. Koomisen naurettava. Onpa joku joskus saanut huonon olonkin piirustuksistani, kun karhulta on löytynyt renkaat jalkojen paikalta. (Siksi, että ne jalat on niin vaikea piirtää.) En nyt voisi sanoa olevani ylpeä piirustuksistani, mutta häpeilemään niitä en ole koskaan ryhtynyt.\nNukahtaminen tuottaa joskus vaikeuksia tai siinä saattaa mennä aikaa. Harvoin nukahdan sormia napsauttamalla pään osuessa tyynyyn vaikka väsynyt olisinkin. Tämä tietysti menee vähän ajanjaksoittain sen hetkisten stressien mukaan, mutta enpä koskaan ole ollut mikään nopein kuukahtaja.\nSe on ihan viime tipassa lähdettävä liikkeelle tai ei ollenkaan.\nKÄMPÄN SIISTINÄ PITÄMINEN\nTottahan se siivoaminen onnistuu, mutta kun sotkemisessa olen paljon taidokkaampi. Ongelmaksi muodostuu se, etten vie tavaroita samantien paikoilleen. Vähän joka paikassa on jotakin, mikä ei ole löytänyt takaisin kaappiin. Tällä hetkellä pianonpäällinen on sellainen alue, johon on kerääntynyt kaikki sellaiset tavarat, joihin Sisu ei saa koskea.\nEi taivu, ei niin sitten millään. Tässä en ole mikään luonnonlahjakkuus, mutta laiskakin osaan olla sen lisäksi. Viiva seinään, kun meikäläinen venyttelee. Tämäkin menee vähän ajanjaksoittain. Joskus tulee panostuskausi ja joskus sitä saa odottaa. Lyhyet muutaman sekunnin venyttelyt teen usein treenin päätteeksi, mutta eipä vielä niiden myötä notkeudella ole päässyt ylpeilemään.\nHihaton huppari täältä / Trikoot täältä / Tennarit täältä\nNäitä oli hauska miettiä! Onko sulla joku asia, jossa et välttämättä loista kirkkaimmillasi?\nLUE MYÖS: 20 JOITA EN OLE IKINÄ TEHNYT – OLETKO SINÄ?\nEDELLISESSÄ POSTAUKSESSA: GYM HAIRSTYLES – IDEOITA TREENIKAMPAUKSIIN\nAvainsanat: elämää kuulumisia lifestyle treenivaatteet\n29 vastausta artikkeliin “ASIAT JOISSA OLEN SYSIHUONO!”\nHahah, hauska postaus! Pitää tehä myös tällainen. 😀\nKiitti 😀 Siitä vaan! 😀\nHauska postaus! 😊Omalle kohdalle osuu myös huonosti nukahtaminen, oon jäykkä kuin rautakanki takareisistä ainakin, sotkun aiheuttaja ja huono olemaan ajoissa paikalla. Ennen oli vaikeuksia kukkien kanssa ja nimien muistamisessa, mutta parannusta olen saanut aikaseksi niitä asioita työstämällä. Vielä oman listan mukaam pitäisi opetella laittamaan hyvää ruokaa. 😅\nJes! Kohtalotoveriiii! Ikävää ois olla näiden juttujen kanssa yksin 😅\nSiis toi nimien muistaminen, ei hitto oon huono siinä! Tulevana opettajana ois vissiin parempi kehittää tätä taitoa 😀 Ja voi niitä noloja tilanteita, niitä on ollut monia… Myös piirtämiseen voin samaistua, oonkin käytännössä lopettanut sen, enkä todellakaan haluaisin pelata mitään piirrä&arvaa peliä, Alias on paljon luontevampi! Viimeisenä komppaan tuota ajoissa paikalla olemista, oon tärkeissä jutuissa (eli töissä tai koulussa) tasan, 1min vaille tai 1min yli paikalla, kavereita taas kohtelen kaltoin ja tuun 2-5min myöhässä. Miksi se lähteminen aina venyy?!?\nHahaha eikää 😂😂 nää kuulostaa niin tutuilta 😂❤❤ Parasta! Kaverit saa aina kärsiä mut toisaalta ne on yleensä ihan samanlaisia 😄\nSamaistun niiiiiin paljon kukkien elossa pitämiseen, nimien muistamiseen ja venyvyyteen! 😀 Onnea on suht aidon näköiset muovikasvit… 😛\n😂😂 sinä sen sanoit! Muovikasvit pelastaa!!🙌🏼🙏😂\nKohtalotovereita löytyy! Nukahtamisessa voi kestää kauankin, mutta siinä vaiheessa kun nukahtaa, herää vasta seuraavana iltana 😄 Ajoissakaan en koskaan ole, varsinkaan jos määränpäänä on koulu tai jokin muu ”ei niin motivoiva” paikka. Nimetkään ei päähän millään jää, kaveri piirissä vielä henkilöitä, jotka hehkuttavat julkkiksia tai kyselevät luitko jo tämän uutisista hänestä, no enpä tietenkään, kun en uutisia lue, saati henkilöä tiedä 😄\nHahaa just näin!! Ja hei täällä toinen uutisten skippaaja🙋 Ah ihanaa että jengi ymmärtää näin hyvin 😂❤\nMulla on tuo nimien muistaminen kans! en muista julkkiksia tai joskus unohtuu työkavereidenkin nimet! Huolestuttaa jo nyt, kun valmistun pian opettajaksi 😀\nToi on kyllä paha kun ei meinaa saa työkaverin nimeä päähän 😅 tuttu tunne!\nMoi! Olen joskus kommenteissa huomannut sun maininneen että on tulossa ”ultimate booty building” -tyylinen treeniohjelma yläkropalle? Onko se mahdollisesti julkaistu jo ja mennyt multa kokonaan ohi, vai onko idea kaatunut kokonaan? 🙂 Täällä olisi kyllä ykis innokas treenaaja sellaisen ohjelman mukaan!\nMoikka Milla! Varsinaista UBB:n tyyppistä yläkroppa-ohjelmaa ei ole julkaistu, muuta kuin Intense joka runnoo kunnolla koko kroppaa 💪 syksy saattaa tuoda tulleessaan uusia juttuja, mutta kerron niistä vielä sitten lähemmin! 🙂\nNimien muistaminen mullakin ongelmana… Vastapainona taas mulla on erittäin hyvä naama ja äänimuisti. Tuostakin on välillä harmia kun mietin missä oon jonkun tavannut joskus ja en vaan muista, oo kuitenni satavarma että olen tavannut. Noh, joskus ei tule mieleen ja joskus taas muistan tyyliin: ”Ai niin! Näin tuon tyypin sinä kesänä ku oltiin kaupungilla, ja mentiin kattoon se leffa.” Kaverit jo naureskelee tälle enimmäkseen. Oudoin oli varmaan kun kaveri esitteli työkaverilleen ja mä olin ihan et ollaan me jossain nähty. Oltiinhan me juu, pari kertaa patiolla yhtäaikaa vierekkäisissä pöydissä. Sain vähän pitkän katseen johon fiksuna totesin, että muistan hänen äänen… 😀\nMä oon myös huono siivoamissessa ja järjestyksen pitämisessä. Mun järjestys on se ns. organisoitu kaaos. Löydän kaiken sieltä keskeltä, mutta auta armias jos järjestelen niin en löydä yhtään mitään.\nHaha eikä! Hauska tarina! Minkäs sille hyvälle äänimuistilleen mahtaa!😂😂\npiirtämisen jalo taidottomuus löytyy myös täältä 😁\nAh ihanaa! High five!🙋\nIhanaa, näitä nimiongelmaisia on muitakin! Mulla on jostain syystä hyvä nimimuisti ”oikeiden” ihmisten kohdalla, mutta julkkisten nimissä olenkin sitten ihan pohjanoteeraus 😀 Miten ihmeessä niitä ei muista yhtään! Luulenpa, että esim. elokuvia katsellessani elän vain sillä hetkellä siinä tilanteessa, ja kukin näyttelijä on minulle vain aina kyseisellä hetkellä sen hetkisen roolinsa esittäjä, eikä vaan tule oikeastaan edes ajateltua tai pauinettua mieleen, että kuka hän on todellisessa elämässä.\nAjoissa saapuminen on kyll kans yks huooh! Oikeastaan saavun kyllä aina just täsmälleen, mutta se lähtemienen on tosiaan ollut ihan viimetipassa. Ahdistaa, kun pitää aina syke korkealla kiirehtiä ja panikoida, että ehtiikö vai eikö. Olis kiva jos olis edes pikkusen pelivaraa 😀\nNukahtamisessa sen sijaan olen vähän liiankin pro. Voin nukahtaa ihan milloin ikinä vain päätän, ja välillä myös spontaanisti ihan tahtomattakin 😀 Tässä on puolensa, 10 tunnin lentomatkat lomakohteeseen esimerkiksi menee oikein sukkelasti nukkuen, mutta sitten toisaalta töissä kaksinkeskisissä palavereissa esimiehen kanssa keskusteltaessa nukahtaminen on sitten jo vähän kiusallisempaa :’DD\nJep!! Pitäisi oikein joskus ajan kanssa opetella kaikkien julkkisten nimet niin pystyisi paremmin keskustelemaan ihmisten kanssa 😁 Tuo on kyllä niin totta, että matkat joutuu aina taittamaan stressissä! Haha vitsit olispa tuollaiset unenlahjat 😀\nHaha se taitaa muuten olla ”sysimusta” ja ”susihuono”… ;D\nAijaa! 😁 ei muisti siis toimi tässäkään asiassa 😀\nHahahh, vitsi miten hyvä postaus! 😀\nSamaistuin erityisesti kukkien elossa pitämiseen… Miten tosiaan voi kaikki ne kaktukset ja maljakkoon laitettavat leikkokukatkin kuolla samantein? Mies onneksi osaa, on ollut ihan pelastus!\nMyöskin toinen huono nukahtaja ja paikkojen siistinä pitäjä MOI!\nKiva että maistui! 😀 Se on kyllä jännä! Tasan ei käy viherpeukalon lahjat 😅\nKAKSI ENSIMMÄISTÄ UUTTA ASIAA KOTIIN - Ida Jemina sanoo:\n[…] ASIAT JOISSA OLEN SYSIHUONO! […]\nMulla on kanssa tosi huono nimimuisti ja hoidan töissä henkilöstöasioita, noloja tilanteita kyllä riittää 🙂 Notkeus on tasoa rautakanki ja alaselkä-lantio osasto niin jumissa että hyvä kun sukat saa jalkaan. Silti se kotona venyttely ”unohtuu” aina vaan.\nHaha mahtava kuulla että on muitakin samanlaisia 😀\nTäähän oli ihan kun itse olis kirjottanut 🙈😂 sotkeminen, venymättömyys, myöhästely, piirtäminen…\n😂😂 Jes kiitti Pinja! Helpottaa mieltä 🙈😂


Välillä pitää sukeltaa vähän syvemmälle, että huomaa, miten hyvin asiat ovat ja miten helppoa ja arvokasta on elämä ilman kipuja.\nOlen sairastellut tähän ikään suhteellisen vähän. Lapsena tietenkin kaikki mahdolliset lastentaudit, että mieleen on jäänyt, ettei sairastaminen ole mukavaa.\nVuoden toisena päivänä heräsin yöllä epätavalliseen vatsakipuun, joka yltyi niin pahaksi, että päätin soittaa hätäkeskukseen.\nSiitä homma eteni sellaista vauhtia, että huomasin pian olevani Peijaksen sairaalan ensiavussa. En tarkemmin tässä selosta eri vaiheita, mutta monien kuvausten ja tutkimusten jälkeen diagnoosi oli suolitukos.\nYleensä käyn ohjatussa liikunnassa kolmasti viikossa, mutta joululoman aikana kaikki liikkuminen on ollut todella vähäistä. Yleensä minulla ei ole janon tunnetta, joten en muista päivittäin juoda riittävästi vettä. Kolmanneksi olin edellisenä iltana syönyt kaksin käsin pähkinöitä, joka sitten tukoksen aiheutti.\nEn ajatellut lainkaan kirjoittaa tätä kokemusta blogiini, mutta kun laitoin Facebookin tämän kuvan, sain niin paljon kommentteja, myötätuntoa, asiallista tietoa terveysalalla olevalta kaveriltani ja muutamilta epäuskoisia kysymyksiä, että voivatko pähkinät aiheuttaa suolitukoksen, joten tiedoksenne sairaalasta saatu ohje:\nOHJEITA SUOLITUKOKSEN EHKÄISEMISEKSI\nSyö vähän kerrallaan\nSyö rauhassa ja pureskele ruokasi hyvin\nJuo vasta aterian lopuksi\nVältä vaikeasti pureskeltavia ja huonosti sulavia ruokia\ntomaatin ja perunan kuoret, kovien marjojen kuoret\nkokonaisia jyviä sisältävät viljatuotteet, myslit, leseet\ntuore leipä ja pulla\nListassa on niin paljon herkkujani ja yleisesti suositeltavia kuitua sisältäviä ruoka-aineksia, joten tässäkin kohtuus on se avainsana.\nLähes neljä päivää ravinnotta, nenä-mahaletku ja tiputus, on kohtalaisen epämiellyttävä kokemus. Kun tukos ei tarpeeksi nopeasti mennyt läpi, peloiteltiin jo leikkauksella.\nYritin liikkua tippapullovirityksen ja mahanestepussukan kanssa niin paljon kuin mahdollista ja kolmas päivä tuotti toivottavan tuloksen. Selvisin ilman leikkausta.\nUneksin raikkaasta vesilasillisesta, joka on meille suomalaisille niin itsestäänselvyys, ettemme aina ymmärrä, miten tärkeä luonnonrikkaus meillä onkaan puhdas vesi.\nLähettänyt Vallaton mummeli klo 4.54\nSokea kana 12.1.2015 klo 0.32.00\nOnneksi selvisit ilman leikkausta! Mutta hyvänen aika, minunkin herkkujani on tuolla listalla ja nestettä tiedän juovani suosituksia vähemmän. Pitääpä tarkkailla syömisiään ja juomisiaan – 100 päivää ja monta tippaa, tosin vettä!\nVallaton mummeli 8.2.2015 klo 6.44.00\nSKana, mullakin on menossa tipaton tammikuu ja huikaton helmikuu. Katsotaan jaksanko ilman punaviiniä 100 päivää.


Tampereen museot osa 1 - CURIOUS FEET\nTampereen museot osa 1\nmaanantaina, marraskuuta 19, 2012 // By Teea // EI KOMMENTTEJA\nTampereella on mielenkiintoisia museoita, joihin kannattaa tutustua.\nKun ajoittaa vierailunsa oikein, säästää myös monia euroja pääsymaksuissa, koska museoihin pääsee tutustumaan myös ilmaiseksi. Ensiksi kannattaa tarkistaa mitä kortteja lompakosta löytyy ja selvittää saako niillä alennusta pääsymaksuista. Monilla ilmaisilla tai ns. kaupan päälle tulevilla korteilla (ammattiliittojen, Forexin, Veikkauksen, bonuskorttien ym.) saa alennusta erilaisista kohteista.\nMikäli Tampereen historia ja vanhat talot kiinnostavat, niin kannattaa käydä täällä. Museossa pääsee näkemään miten ennen elettiin ja vierailemaan kiehtovissa puutaloissa, joissa asuttiin, saunottiin ja käytiin kauppaa. Museokorttelista löytyy asuinhuoneistojen lisäksi pieni kauppa ja leipomo, suutarinverstas sekä paperikauppa. Kahvila Amurin Helmessä on myös kiva kierroksen aluksi tai päätteeksi juoda kupposet kahvia.\nMuseo on avoinna kesäkaudella toukokuusta syyskuuhun, tiistaista sunnuntaihin. Se sijaitsee kävelymatkan päässä keskustasta. Aikuiselta pääsymaksu on 6 euroa, lapset ja opiskelijat pääsevät museoon eurolla.\nPula-ajan paperi- ja lyhyttavarakauppa vuodelta 1946\nEsillä on värikkäitä jalokiviä, simpukoita, fossiileita ja meteoriitteja. Myynnissä on myös näistä tehtyjä lahjatavaroita. Museo on melko pieni, mutta jos kivet kiinnostaa, niin varmasti viihdyttävä. Sijainti on keskustassa pääkirjaston alakerrassa.\nMuseo on avoinna ympäri vuoden, tiistaista sunnuntaihin. Aikuisen normaalihinta 5 euroa, alennuksia tarjolla, esimerkiksi opiskelijat maksavat 2 euroa.\nTAMPEREEN TAIDEMUSEO & MUUMILAAKSO\nTampereen taidemuseo ja Muumilaakso sijaitsevat samassa rakennuksessa. Taidemuseossa on esillä erilaisia teemoja ja ilmiöitä.\nMuumifanien suosikkimuseo sisältää ihania piirustuksia ja pienoismalleja, joiden yksityiskohtia on kiva katsella. Museossa viihtyvät sekä aikuiset että lapset, jokaiselle on jotakin.\nMuseo on avoinna tiistaista sunnuntaihin. Aikuisilta sisäänpääsy vain toiseen museoon on 6 euroa ja yhteislippu 10 euroa, tarjolla on erilaisia alennuksia. Perjantaisin kello 15-17 on ilmainen sisäänpääsy.\nNämä museot sijaitsevat lähekkäin keskustan länsipuolella ja näihin ehtii saman päivän aikana hyvin. Alhaalla upea kartta helpottamaan suunnistusta, Hämeenkatu on Tampereen pääkatu.


GraceJohnson profiili | Webcam-888.com\n25, Kalat, Colombia\nViimeisin kirjautuminen: 24.3.2020 14.41.41\nKlikkaamalla painiketta, tulee nostamaan GraceJohnson mallin etusivun ensimmäiselle paikalle 60 sekunniksi. Tänä aikana mallin chat huone on paljon paremmin esillä ja uskomattoman suosittu! Ilmoitus toiminnastasi näkyy chatissa, ja se näkevät malli itse sekä muut chatin käyttäjät. GraceJohnson arvostaa tätä elettä varmasti ja on mittaamattoman kiitollinen sinulle!\nProfiilin GraceJohnson tärkeät tiedot\nHenkilön GraceJohnson työskentelyajat\nTiistai 7.00 – 21.00\nKeskiviikko 7.00 – 21.00\nTorstai 7.00 – 21.00\nPerjantai 7.00 – 21.00\nLauantai 7.00 – 21.00


Koulutusta ja osaamista ei saa heikentää – verkkouutiset.fi\nSYL:n mukaan todistusvalinnan suurin ongelma on se, ettei kaikilla yliopisto-opinnoista kiinnostuneilla hakijoilla ole mahdollisuutta hakea sen kautta. LEHTIKUVA/IRENE STACHON\nSture Fjäder | 01.04.2020 | 10:03\nKoronakriisi vaikuttaa kaikkiin suomalaisiin. Poikkeustilanne ja siitä aiheutuva matalasuhdanne voivat aiheuttaa erityisen ankaria aikoja työuran alkuvaiheessa oleville tai työelämässä vasta aloittaville.\nOn yhteiskuntamme tehtävä pitää huolta, että nuoret pärjäävät ja voivat kouluttautua niin korkealle kuin mahdollista. Tätä tehtävää ei saa horjuttaa. Lasten ja nuorten on tänäkin vuonna saatava kouluissa ja oppilaitoksissa riittävä opetus, ohjaus ja osaaminen. Syrjäytymisen riski pitää ottaa tosissaan ja varmistaa, että tukea on saatavilla.\nKorkeakouluissa opiskelevien on voitava edistää opintojaan niin normaalisti kuin suinkin. Tutkintovaatimusten on täytyttävä.\nErityisesti lukiolaisilla on takanaan kova työ. Poikkeustilanne toi mukanaan ylimääräistä stressiä muun muassa ylioppilaskirjoitusten tiivistettynä aikatauluna. Seuraava koetinkivi heille ovat korkeakoulujen opiskelijavalinnat. On erittäin tärkeää, että ne pystytään toteuttamaan turvallisesti, ajallaan ja huomioiden poikkeustilanne.\nMaan hallitus on reagoinut yritysten ahdinkoon ja uusia keinoja helpottaa kriisistä toipumista valmistellaan päivittäin. Meidän on yhteiskuntana pystyttävä varmistamaan, että meillä on jatkossakin terveitä ja työllistäviä yrityksiä. Samalla on huolehdittava, että yritykset saavat osaavaa työvoimaa.\nPaluuta entiseen ei ole. Voimme kuitenkin loiventaa kriisin kielteisiä vaikutuksia ja valmistautua tulevaan.\nKiitos kaikille henkilöille, jotka päivittäin teette tärkeää työtä poikkeusoloissa koulutuksen, osaamisen ja tutkitun tiedon parissa.\nFinanssikriisin jälkipyykistä opimme, että korkea koulutustaso suojaa työttömyydeltä ja syrjään jäämiseltä paremmin kuin mikään muu yksittäinen tekijä. Meidän täytyy huolehtia siitä, että kriisin jälkihoitoa tehdään yhtä järjestelmällisesti kuin nyt päätöksiä akuutin kriisivaiheen hoitamiseksi.\nPanostukset osaamiseen ja koulutukseen kannattavat taloudellisesti. Niiden vaikutuksia emme näe heti, vaan vuosien päästä. Pahimmassa tapauksessa kriisin vaikutukset näkyvät työmarkkinoilla vielä vuosikymmentenkin kuluttua, jos emme nyt varmista koulutusjärjestelmämme toimivuutta ja nuorten kykyä suoriutua koulutuksesta.\nKriisin vaikutukset ovat moninaiset emmekä osaa kaikkea vielä edes ennustaa. Näissäkin oloissa on syytä keskittyä pitämään yhteiskunnan rattaat pyörimässä ja samalla tasoittaa tietä siihen aikaan, kun poikkeustilanne on ohi. Koulutus, osaamisen ja toimeentulon edellytysten turvaaminen ovat tässä keskeisiä.